Reviu Eksklusif: Samsung Galaxy A8 (2018), Lebih Premium Bersama Dwi Kamera Depan

Samsung menambah satu lagi siri telefon pintar, kali ini memperkenalkan peranti kelas pertengahan yang diberi nama Samsung Galaxy A8 (2018). Telefon pintar yang bakal membuka tirai 2018 ini tampil dengan ciri-ciri fizikal luaran yang premium dan kemas, malah jurang antara ia dengan peranti kelas flagship tidak begitu jauh untuk dibandingkan.

Jika tempoh hari eRing ada kupaskan mengenai rupa dan rekaan luaran, kali ini kami ingin membawakan bagaimana peranti ini beraksi dari segi keupayaannya.

Samsung Galaxy A8 (2018) bukan menggunakan Android Oreo sebaliknya menerima Android 7.1.1 Nougat terus dari kotak. Walaupun bukan versi Android terbaru untuk telefon tahun 2018, Samsung tetap memasukkan antaramuka Samsung Experience 8.5 sama seperti yang ada pada Galaxy S8, Note8 dan J7 (2017).

Setakat ini, tidak banyak yang boleh dibezakan tetapi ciri-ciri yang diterapkan merasakan peranti ini seolah-olah sebuah peranti flagship.

Apa yang menarik untuk digunakan ialah fungsi bantuan maya (Bixby), Samsung Pay dan Always-On-Display (AOD) di mana ciri-ciri ini kebiasaannya terdapat pada peranti kelas atasan.

Selain itu bagi memudahkan pengguna, panel notifikasi boleh dibuka terus melalui pengimbas cap jari di belakang dengan meleret jari ke arah bawah. Jadi capaian jari untuk ke bahagian paling atas skrin mampu dielakkan.

Dilengkapi dengan Exynos 7885, cip ini turut dikuasakan oleh pemproses Octa-core dan sistem grafik Mali-G71. Sekaligus, ia mendorong dua-teras 2.2GHz di samping enam-teras 1.6GHz melaksanakan tugasan tanpa sebarang masalah.

Di samping itu, prestasi pemprosesan juga lebih hebat dengan adanya memori RAM 4GB dan ROM 32GB. Sementara untuk Samsung Galaxy A8+, ia hadir dengan memori yang lebih besar iaitu RAM 6GB dan ROM 64GB. Kedua-dua ini masih mampu menyimpan fail dan gambar melalui kad microSD sehingga 256GB.

Selain daripada pengimbas cap jari untuk membuka peranti, Samsung Galaxy A8 (2018) juga membawakan fungsi pengecaman wajah yang dapat memudahkan pengguna. Pada masa sama, ia juga boleh digunakan bersama pengimbas cap jari, paten, PIN dan kata laluan.

Ciri seperti Samsung Pass pula berfungsi memberikan pengguna akses yang selamat kepada aplikasi dan perkhidmatan menerusi penggunaan biometrik pengecaman wajah ataupun imbasan jari.

Varian Galaxy A8 (2018) yang kami sedang reviu pula ia dimuatkan dengan bateri sebesar 3,000mAh jenis Li-Ion. Walaupun boleh dikatakan saiz yang agak kecil, peranti ini tidak mengecewakan dari segi ketahanan kerana ia dilengkapi teknologi pengecasan pantas Adaptive Fast Charging. Sebaliknya, untuk varian Galaxy A8+ (2018), ia menerima bateri berkapasiti 3,500mAh.

Buat pertama kalinya dalam barisan produk Samsung, sistem penggambaran kini dibekalkan dengan dwi kamera depan menerusi sensor 16MP + 8MP aperture f/1.9. Gabungan dua sensor FF (fixed focus) ini menawarkan gambar swafoto dengan efek bokeh, selain latar belakang kabur pula boleh dilaras mengikut kesesuaian yang dinamakan Live Focus.

Bagi penggambaran utama pula, peranti ini tidak hadir dengan dwi lensa tetapi telah memuatkan sebuah sensor tunggal sebesar 16MP aperture f/1.7. Ia turut menyokong PDAF (phase detection autofocus) dan LED flash bersama-sama. Rakaman video pada kedua-dua kamera pula hanya terhad kepada HD penuh 1080p serta fungsi HDR.

Sepanjang reviu menggunakan Samsung Galaxy A8 (2018), peranti ini cukup menarik minat kerana rekaan yang premium serta tidak terlalu besar membolehkan ia mudah untuk dimasukkan ke dalam poket. Ketebalan yang tidak terlalu nipis juga senang untuk digenggam tetapi jika tidak memakai sarung pelindung, kotoran seperti cap jari mudah terperangkap.

Walaupun bingkai agak tebal untuk tahun 2018, ia masih indah untuk dipandang kerana bucu paparan telah dilengkungkan. Pengimbas cap jari yang lebih ergonomik juga lebih mudah untuk dicapai jika dibandingkan dengan Galaxy S8. Kedudukan speaker yang berada di bahagian sisi-atas juga tidak mudah untuk dilitupi oleh jari dan yang paling penting terdapat bicu audio jack untuk sambungan fon telinga.

Dari segi prestasi, telefon pintar ini memberikan pengalaman yang memuaskan serta bermain permainan mudah alih masih lancar. Sistem buka kunci khususnya pengecaman wajah tidaklah secekap iPhone X, tetapi untuk percubaan kelas pertengahan dari Samsung, ia sesuatu yang patut dihargai.

Jadi jika anda diberi peluang untuk memilih peranti kelas pertengahan-atas, mungkin peranti ini menjadi senarai yang teratas. Namun, harga masih menjadi tanda tanya.


Intel Mengakhiri 2015 Dengan Pemilikan Baru

Syarikat pembuat cip pemproses Altera telah dimiliki Intel menjelang akhir tahun 2015 yang lalu. Proses pindah milik yang bernilai USD 16.7 bilion akan membawa pembaharuan dalam operasi Intel, di mana Altera akan beroperasi sebagai Programmable Solutions Group yang akan diketuai Dan McNamara. Intel juga berjanji bahawa pengguna sedia ada tidak akan terkesan dengan pengambil alihan tersebut dan mereka tetap akan menerima sokongan dan servis dari Intel.


realme Kini Jenama Peranti Paling Cepat Berkembang Di Dunia Pada Tahun 2020!!

Realme baru-baru ini dipuji sebagai jenama telefon pintar antarabangsa yang paling pesat berkembang di dunia pada tahun 2020. Jenama ini telah melepasi beberapa syarikat gergasi industri terkenal dan menduduki tempat ketujuh dari segi penguasaan pasaran global. Syarikat penyelidikan Counterpoint mengumumkan pencapaian ini dalam laporan telefon pintar terbarunya pada suku keempat, ketika bidang pertumbuhan meningkat 65% tahun ke tahun, dan pengiriman telefon pintar adalah 42.4 juta tahun lalu.

Dalam persekitaran ekonomi di mana hampir semua pemimpin industri utama mengalami kerugian. Realme hanya dijual di 35 pasar pada awal tahun lalu, dan mempunyai 61 pasaran aktif hingga akhir tahun. Pangkalan pengguna realme juga telah meningkat dari 25 juta menjadi lebih daripada 50 juta sekarang, peningkatan sebanyak 100%.

Untuk mendapatkan maklumat lanjut, layari realme Facebook.


Permainan Hearthstone Sumbang Emas Pertama Buat Malaysia Dalam e-Sukan Di Sukan SEA 2019!

Buat pertama kali e-sukan dipertandingan di dalam kejohanan Sukan SEA 2019 yang berlangsung di Manila. Namun sejak beberapa hari kita ketandusan pingat emas bagi acara ini dan akhirnya emas dalam acara e-sukan ini menjadi milik Malaysia menerusi kategori Hearthstone yang dimenangi oleh Weng Kean Yew (Wkyew).

Sungguhpun menghadapi detik sukar ketika cuba mara keperingkat akhir apabila beliau tewas di tangan pemain Singapura di peringkat penentuan. Beliau akhirnya bangkit dalam arena kurungan bawah tanah sehingga membawanya ke peringkat akhir.

Sebelum ini, Malaysia hanya meraih pingat gangsa dalam kategori Mobile Legends. Selepas ini 2 lagi wakil negara akan berentap dalam e-Sukan ini bagi permainan Tekken 7 yang mana Abdul Rahim dan Hee Zi Song akan berjuang untuk membawa pulang pingat emas untuk negara.

Tahniah dan sama-sama kita doakan kejayaan pasukan negara di Sukan SEA 2019!!


Reviu Eksklusif: Wiko View, Paparan Skrin Penuh Pada Harga Mampu Milik!

Wiko terkenal dengan mengeluarkan peranti berprestasi tinggi pada harga mampu milik, terkini syarikat dari Perancis ini turut melebarkan sayap mengikut trend semasa dengan memperkenalkan Wiko View yang hadir bersama paparan skrin hampir penuh dengan nisbah 18:9 bersaiz 5.7 inci beresolusi HD. Paparan skrin 2.5D yang selesa dipegang ditambah pula kerangka badan ergonomik ini pastinya mampu menarik pelbagai golongan untuk memilikinya. Apa lagi keistimewaannya?! Semak…

Sepertimana model vivo V7+ dan Huawei nova 2i, telefon pintar ini menampilkan paparan FullView Display dengan menawarkan nisbah skrin-ke-kerangka sebanyak 75.95%. Walaupun Wiko View tidak menyokong kerangka berasaskan logam, tetapi peranti ini masih terasa ringan. Malah paparan skrin yang besar juga memberikan kepuasan ketika menonton video, bermain permainan mudah alih serta melayari Internet.

Sisi kiri telefon pintar ini kelihatan kosong tanpa sebarang butang mahupun slot kad SIM, manakala sisi kanan pula seperti biasa menempatkan dua butang yang dikenali sebagai butang kuasa serta butang laras volume.

Bahagian atas kelihatan agak kosong di mana hanya terdapat port 3.5mm audio jack sahaja, manakala bahagian bawahnya pula tersedia sebuah port microUSB 2.0 untuk tujuan mengecas serta sebuah lubang mikrofon.

Tidak banyak telefon pintar yang diperkenalkan hari ini menawarkan panel belakang yang boleh dibuka. Tetapi dengan Wiko View, anda boleh mengumpil bahagian belakang untuk meletakkan bateri berkapasiti 2900mAh. Ruangan ini juga menyediakan dua slot kad SIM jenis Nano serta kad tambahan microSD. Lebih menarik, kesemua slot yang ada menyokong fungsi hot-swap.

Dibekalkan dengan kamera utama beresolusi 13 Megapiksel bersama sokongan LED flash, panel belakang juga menempatkan sensor untuk pengimbas cap jari dan juga sebuah mikrofon yang terletak di bahagian atas lensa kamera. Bukan itu sahaja, sebuah speaker juga terletak di bahagian ini.

Berbeza dengan model keluaran Wiko sebelum ini, Wiko View menawarkan paparan antaramuka yang baru dan lebih mesra pengguna berbanding sebelumnya. Sekali pandang, paparan antaramuka yang ditawarkan oleh Wiko mirip seperti Android asal yang nampaknya semakin menjadi trend pada telefon pintar Android.

Salah satu kelebihan yang dimiliki oleh peranti ini adalah lensa penggambarannya. Dibekalkan dengan lensa utama 13 Megapiksel, Wiko View juga menawarkan pelbagai mod menarik di antaranya Super Pixel, Potrait, Beauty, Professional, Panorama dan juga Night.

Manakala kamera hadapan beresosi 16 Megapiksel dengan mod Potrait juga dilihat satu keistimewaan pada telefon pintar ini memandangkan ianya menawarkan harga yang mampu milik.

Jika sebelum ini fungsi Optical Image Stabilization atau lebih dikenali dengan nama OIS hanya terdapat pada peranti kelas atasan sahaja, kini tidak lagi. Apa yang menariknya Wiko View ini, anda boleh membuat rakaman video HD penuh (1080p) di kawasan bergegar tanpa masalah dengan adanya teknologi OIS.

Pengimbas cap jari menjadi salah satu fungsi penting yang perlu ada pada telefon pintar hari ini. Sudah banyak telefon pintar kelas pertengahan yang menyokong pengimbas cap jari, begitu juga dengan Wiko View. Bagi yang mementingkan aspek keselamatan, Wiko View satu pilihan terbaik buat anda. Selain menyediakan akses pengimbas cap jari lebih pantas, ia juga menyokong lima cap jari dengan menu berbeza.

Kini anda boleh mengakses kenalan dan aplikasi lebih pantas dengan adanya aplikasi My Smart Left Page. Ianya sangat membantu, yang mana memudahkan sehingga 80% penggunaan seharian dengan hanya swipe paparan antaramuka ke kiri skrin sahaja. Bukan itu sahaja, My Smart Left Page turut menawarkan berita terkini dari News Republic dengan sokongan kemas kini pantas.

Apa yang kami suka mengenai pemain video peranti ini adalah kebolehan menonton/memainkan video dalam paparan penuh dengan hanya menekan ikon yang tersedia.

Sokongan pop-up video juga disediakan untuk memudahkan anda membuat kerja lain sambil menonton video. Malah video tersebut juga boleh terus disunting tanpa perlu menggunakan aplikasi ketiga.


KEF LS50 Wireless, Sistem Audio Tanpa Wayar Kelas Premium

Bersempena dengan pembukaan butik konsep pertamanya di Malaysia, KEF memperkenalkan LS50 Wireless, sebuah sistem audio yang kompak, lengkap dan sempurna. Dari ciri fizikalnya ia saling tidak tumpah seperti model terdahulu, LS50.

Fokus KEF pada sistem audio ini adalah bagi memberikan pengguna sistem audio yang lengkap tanpa perlu komponen berasingan. Set LS50 merupakan sebuah sistem audio yang lengkap, di mana secara konvensionalnya anda memerlukan komponen berasingan untuk mendapatkan sebuah sistem audio yang berkualiti dan lengkap.

LS50 Wireless menawarkan bunyi halus dan terperinci yang memberikan pendengar pengalaman audio multi-dimensi yang hebat walaupun ia mempunyai saiz yang kecil. Kemampuan speaker ini terletak kepada rekaan driver Uni-Q yang menjadi kebanggaan KEF. Uni-Q merupakan cap mohor KEF di mana teknologi ini dibina di dalam hampir semua produk mereka di seluruh dunia.

Dari segi sambungan pula, LS50 adalah sistem audio yang mesra pengguna. Ia dilengkapi 2.4GHz/5GHz Dual Band WiFi, Bluetoooth 4.0 dengan aptX Codec, Asynchronous USB Type B, TOSLINK Optical dan RAC Phono bagi membolehkan sambungan kepada pelbagai sumber.

KEF LS50 Wireless boleh didapatkan dari butik KEF di Encorp Strand Mall, Tingkat 1 pada harga RM 10,999 (termasuk GST).


Switch Gurney Paragon Mall Mengadakan Jualan Penghabisan Stok!

Bagi anda yang berada di utara tanah air, ini ada berita baik buat anda semua semua! Switch Gurney Paragon Mall, Pulau Pinang akan mengadakan jualan penghabisan stok. Terdapat banyak produk yang perlu dihabiskan seperti iPhone, iPad mini, iPad Air, iPad Pro, Macbook, Macbook Pro, iMac dan macam-macam lagi.

Anda boleh mengunjungi stor ini di lokasi Lot L3.22, Level 3 Gurney Paragon Mall, Georgetown bermula pada hari ini, 8 September sehingga 10 September 2017! Jadi, ini ada sedikit senarai produk dan harga menarik ditawarkan :

Ini ada sedikit pesanan, jika ingin membeli lebih dari satu unit, sila bawa kenalan bersama anda. Cepat, jangan lepaskan peluang untuk memiliki salah satu produk dari Apple!


Penanda Aras Geekbench Samsung Galaxy Z Flip Muncul? Sokong Snapdragon 855+ & 8GB RAM?

Samsung Galaxy Z Flip terus menjadi bualan hangat netizen! Kali ini, peranti ini dikatakan telah muncul di penanda aras Geekbench pula – sekaligus mendedahkan prestasi dan beberapa spesifikasi utama peranti.

Samsung Galaxy Z Flip yang muncul dengan kod nama Samsung SM-F700N” dilihat mencatatkan sebanyak 725 mata dalam ujian satu teras dan 2,610 mata untuk ujian pelbagai teras. Penyenaraian tersebut juga mendedahkan peranti ini bakal dikuasakan oleh pemproses Snapdragon 855+ dan dibantu 8GB RAM.Selain itu, ia juga bakal menggunakan sistem operasi Android 10.

Pun begitu, maklumat tertiris masih lagi rumors dan belum diketahui mengenai kesahihannya. Apa-apa pun, jangan lupa untuk saksikan LIVE Samsung Unpacked 2020 pada 11 Februari (waktu Malaysia : 12 Februari, 3am) untuk menyaksikan kemunculan produk terbaru penuh inovatif daripada Samsung! Kekal bersama eRing untuk lebih info terkini!


Computex 2019: ASUS Perkenal ZenBook Pro Duo, Dua Paparan Skrin Beri Dua Kali Kepuasan

ASUS telah memperkenal satu lagi peranti terbaharu keluaran mereka di Computex 2019 iaitu ZenBook Pro Duo yang pastinya memberikan prestasi yang terbaik kepada pengguna.

Ia merupakan komputer riba yang disertakan dengan kelebaran penuh 4K Screenpad skrin sesentuh yang mampu mempertingkatkan kreativiti anda.

Paparan komputer riba ini juga sangat menawan apabila ia tampil dengan frameless four sided 4K OLED HDR NanoEdge pada paparan utama

Apa yang lebih menarik ia tampil dengan spesfikasi yang sangat menakjubkan dengan disertakan generasi ke-9 Intel Core i9 dan juga grafik GeForce RTX2060 pasti memukan kepada yang menggunakannya.

Terdapat dua varian bagi model ini iaitu ASUS ZenBook Pro Duo (UX581) dan (UX481).

** Terima kasih atas tajaan ASUS Malaysia ke Computex 2019


Microsoft Kongsi Konsol Generasi Baharu Yang Dikenali Sebagai Project Scarlett

Dalam E3 2019, Microsoft telah berkongsi konsol generasi baharu yang mana ia dikenali sebagai Project Scarlett dan bakal diperkenal pada tahun hadapan.

Menariknya, konsol ini dikuasakan oleh sokongan grafik berasaskan binaan AMD Zen 2 dan Radeon RDNA. Ia sekali gus menawarkan sokongan permainan pada resolusi 8K. Ia turut menawarkan prestasi permainan pada kadar 120fps yang pastinya memberikan pengalaman bermain yang sangat mengujakan.

Tambahan lagi, ia turut didatangkan dengan sokongan sotoran SSD yang pastinya memberikan prestasi yang lebih pantas. Dikhabarkan ia adalah 4 kali lebih berkuasa daripada Xbox One X.

Jadi, sama-sama kita nantikan pelancaran konsol ini pada 2020!!!


CES 2017: Peranti Untuk Rumah Pintar Dari Lenovo

Pasaran peranti untuk rumah pintar sedang melonjak naik. Dijangkakan menjelang tahun 2019, ekosistem IoT akan terus berkembang dan pengeluar peranti pintar dijangka mampu mencatat keuntungan jualan sehingga USD 490 bilion.

Percaya dengan tren peranti rumah pintar akan terus berkembang dan menjadi satu ekosistem teknologi yang penting pada masa kini dan hadapan, Lenovo sudah bersedia melancarkan Lenovo Smart Assistant, sebuah peranti dengan teknologi pembantu pintar yang akan memudahkan anda mendapatkan maklumat, membuat peringatan, pengurusan kerja dan bermacam-macam lagi, semuanya dengan arahan suara.

Lenovo bekerjasama dengan Amazon untuk penghasilan peranti ini di mana pembantu pintar di dalam Lenovo Smart Assistant ini sebenarnya adalah Alexa yang sudah pun digunakan meluas di seluruh dunia. Peranti ini juga dilengkapi pembesar suara Harman Kardon, sesuai untuk anda mendengar muzik ketika sedang beristirehat di rumah.

Penawaran peranti rumah pintar Lenovo adalah Smart Storage, penyelesaian storan digital yang mempunyai sekuriti yang ketat dengan kapasiti 6TB, akses tanpa wayar dual-band dan keupayaan auto–sync pelbagai peranti. Direka untuk keselamatan data dan P2P (peer-to-peer) akses kepada media yang disimpan seperti foto, muzik dan dokumen, Lenovo Smart Storage menawarkan pengguna akses data yang pantas melalui fungsi pengecaman wajah.


Pelan Telco Paling Complete Siri iPhone 11! Hanya RM1,638 Untuk Dapatkan iPhone 11 Di Celcom!

Siri iPhone 11 akhirnya tiba! Kini ia telah dibuka sesi pra-tempahan di 4 telco tempatan dengan tawaran yang masing-masing menarik.

Digi, Maxis dan Celcom seperti biasanya akan menawarkan pelan yang pelbagai bagi memenuhi keperluan pelanggan mereka, manakala U Mobile hanya menawarkan pelan Hero Unlimited P99 dan P139 sahaja.

Antara pelan-pelan yang ditawarkan, Celcom adalah yang paling mesra harga tambahan lagi anda boleh mendapatkan diskaun RM100 jika membuat pra-tempahan atas talian melalui pelan device bundle.


Moto G5S Memperlihatkan Tiga Warna Dan Kerangka Badan Logam

Selepas mendapat perhatian dari model Moto Z2 dan Moto Z2 Play, Motorola yang bernaung di bawah syarikat Lenovo ini bekerja keras bagi mengeluarkan telefon pintar terbaru yang dikenali sebagai Moto G5S. Ketirisan gambar ini jelas menunjukkan tiga pilihan warna iaitu kelabu, emas dan biru gelap digunakan sepenuhnya pada kerangka badan logam.

Melihat pada model ini, perbezaan antara model terdahalu, Moto G5 ialah ia tidak lagi menggunakan kombinasi aluminium dan plastik di bahagian luar. Oleh kerana itu, menjadikan Moto G5S ini kelihatan lebih premium dengan garisan antena pula diletakkan di bahagian bawah dan menjadikan ia lebih kemas dan natural.

Moto G5S ini memiliki paparan bersaiz 5.2 inci, malah ia juga didatangkan dengan satu lagi varian dengan saiz paparan sebesar 5.5 inci HD penuh serta fungsi dwi kamera.


Star Wars Jedi Knight II: Jedi Outcast Bakal Tersedia Bagi Platform PS4 & Switch

Star Wars bukan hanya terkenal di layar perak sahaja tetapi juga dalam dunia permainan. Bagi yang meminati game pasti teruja apabila Star Wars Jedi Knight II: Jedi Outcast bakal dilancarkan bagi platform Playstation 4 dan Swtich.

Menurut Aspyr Media, permainan ini adalah versi penambahbaikkan berbanding versi asal (2002) dan akan tersedia pada 24 September 2019.

Dalam pada itu, Star Wars Jedi Knight: Jedi Academy juga bakal dilancarkan semula pada tahun hadapan.

Anda boleh bermain secara atas talian dengan ramai pemain. ia juga turut menerima sokongan konsol Switch.

Namun, kami masih tertanya-tanya apakah penambahbaikkan yang dimaksudkan kerana masih belum didedahkan.

Jadi teruskan bersama kami untuk mendapat makluamt terkini!!!


[Khabar angin] iPhone 8 Mungkin Berada Di Malaysia Mungkin Tidak – Jumlah Unit Sangat Terhad

Ada segelintir menamakan iPhone 8, ada juga memanggil iPhone Edition. Walau bagaimanapun, sudah diketahui ramai isu Touch ID pada peranti unggul Apple tahun ini masih berada di jalan buntu. Kini, timbul pula isu mengatakan unit paparan yang dibekalkan oleh pembekal adalah sangat-sangat terhad. Jumlah yang dinyatakan itu adalah sebanyak 3 hingga ke 4 juta unit, ini langsung tidak mencapai permintaan Apple yang memesan sebanyak 70 juta kepada Samsung.

Pembuat panel OLED untuk iPhone varian premium 2017 ini dipikul oleh Samsung dan menurut sumber, LG juga berminat untuk membantu dalam penghasilan paparan tersebut. Namun, Apple masih belum mengesahkan sama ada penglibatan LG dalam pembinaan iPhone 8 ini. Dalam masa sama, syarikat Cupertino ini juga sedang dalam usaha untuk menghasilkan teknologi paparan microLED mereka sendiri.

Pada tahun 2016, Apple mencatatkan penjualan iPhone sehingga 56.5 juta pada tiga bulan pertama, untuk iPhone 7 pula ia hampir terjual 10 juta unit dalam masa tiga hari selepas pelancarannya tahun lepas.

Jadi peminat iPhone di Malaysia, bagaimana?!


Ujian Geekbench Tertiris!!! Samsung Galaxy Note 10 Mungkin Hadir Dengan Sokongan 12GB!

Khabar angin Samsung Galaxy Note 10 semakin banyak di laman sesawang, kini terdedah pula ujian Geekbench pada kod nama SM-N976V dan SM-N976B yang boleh dipercayai adalah Samsung Galaxy Note 10 versi global.

Menurut info tertiris dari Geekbench, peranti dengan kod nama SM-N976V ini besar kemungkinan adalah Galaxy Note 10 5G versi Verizon. Ia menggunakan cip pemproses Snapdragon 855 berkelajuan 1.78GHz dengan sokongan 12GB RAM, skor single-core mencapai 3529, dan multi-core pula mencapai 10840.

Manakala untuk kod nama SM-N976B, ia hadir dengan cip pemproses Exynos 9825 dan sokongan 8GB RAM yang mungkin adalah versi global. Skor yang dicapai untuk single-core dan multi-core masing-masing adalah 3557 dan 9654.


Samsung Galaxy A8s Mungkin Tidak Dilengkapi Bicu Audio 3.5mm?

Ura-ura yang mengatakan Samsung Galaxy A8s tidak akan mempunyai bicu audio nampaknya mula tersebar meluas di media sosial.

Berdasarkan desas-desus yang didengar, Samsung mungkin akan menyingkirkan bicu audio 3.5mm pada telefon pintar berkenaan. Menurut sumber lagi, Samsung melakukan sedemikian bagi mengurangkan ketebalan pada Galaxy A8s dan memastikan telefon mempunyai rekaan yang nipis.

Jika benar apa yang diperkatakan, Galaxy A8s akan menjadi model pertama Samsung yang hadir tanpa bicu audio. Tetapi, seperti biasa maklumat tersebut hanyalah ‘rumors’ dan masih belum diketahui kesahihannya. Jadi, sama-sama kita wait & see!


Rancangan Tempatan Pertama iflix OI! Jaga Mulut Disiarkan

iflix, sebuah syarikat penstriman video yang popular, kini membawakan satu rancangan komedi bertajuk OI! Jaga Mulut khas buat penonton-penonton di Malaysia bermula minggu ini. Rancangan ini juga adalah yang sulung diterbitkan oleh iflix sendiri, menggandingkan pengacara terkenal, Haniff Hamzah.

OI! Jaga Mulut yang dibintangi artis komedi tanah air pelbagai bangsa akan ditayangkan setiap hari Isnin eksklusif hanya di iflix. Dalam masa sama, iflix juga mengumumkan mereka telah mencatatkan sebanyak 5 biilion tontonan dengan 5 juta pengguna semenjak ditubuhkan. Di samping itu, perkhidmatan ini juga boleh didapati di 18 negara di rantau Asia termasuk Timur Tengah dan Afrika Utara.

Sehubungan dengan itu, anda yang berminat untuk menonton rancagan ini perlu melanggan iflix dengan bayaran tertentu dan juga diingatkan penstriman video iflix memerlukan data kuota yang tinggi.


Revolusi HUAWEI P-Siri Dengan Leica

HUAWEI, salah satu pengeluar telefon utama dunia, memang sudah sinonim dengan kerjasama mereka Leica, pengeluar kamera terkenal dari Jerman. Pada awal kerjasama ini, mereka menghasilkan model HUAWEI P9.

Dengan pelancaran model terbaru, P40 pada 26 Mac, mari kita imbau kembali evolusi HUAWEI P-Siri bersama Leica.

Pada bulan Mei 2016, HUAWEI memperkenalkan dua telefon pintar utama sebagai sebahagian daripada siri P9 mereka, iaitu HUAWEI P9 dan HUAWEI P9 Plus. Kedua-duanya adalah telefon HUAWEI pertama yang menawarkan dua kamera belakang, di mana HUAWEI telah bekerjasama dengan pembuat kamera terkenal Jerman, Leica.

HUAWEI P9 hadir dengan skrin LCD penuh HD-5.2 inci, dan dilancarkan dengan varian 3GB dan 4GB RAM. Manakala HUAWEI P9 Plus hadir dengan panel HD Super AMOLED penuh 5.5-inci, dan dilengkapi dengan RAM 4GB.

Ketika HUAWEI P10 dilancarkan pada Februari 2017, tidak banyak peranti yang mampu menandingi kemampuan fotografi peranti ini. Dengan dua lensa kamera Leica (12MP RGB + 20MP monokrom) HUAWEI P10 merupakan antara peranti awal yang mampu memberikan efek bokeh yang baik.

Siri P10 cip HUAWEI Kirin 960 SoC 64-bit-octa-core. Bersama-sama 4GB RAM, manakala P10 Plus mempunyai variasi 4GB dan 6GB RAM.

Apabila siri HUAWEI P20 dilancarkan pada bulan Mac 2018, siri ini sudah sinonim dengan fungsi fotografi yang hebat. Pada model ini, HUAWEI mula mengetengahkan peranti yang dipacu oleh teknologi AI.

Siri HUAWEI P20 dilengkapi dengan kamera tambahan, menjadikannya tiga – dan HUAWEI P20 Pro adalah telefon pintar pertama untuk mempunyai sistem kamera tiga lensa: 40MP (RGB, F / 1.8 aperture), 8MP (telephoto, F / 2.4 bukaan) dan 20MP (monochrome, F / 1.6 aperture).

HUAWEI menambah keupayaan telefon pintar mereka ke peringkat seterusnya apabila mereka melancarkan siri HUAWEI P30 di Paris, pada Mac 2019. Masih ingat respon dari pasaran apabila mereka pemperlihatkan gambar bulan yang diambil menggunakan HUAWEI P30 Pro’s 50x Super Zoom.

Sistem kamera gaya periscope adalah sebahagian daripada keunikan kamera belakang HUAWEI P30 Pro yang juga hadir dengan lensa 40MP + 20MP + 8MP dan satu sensor ToF. Pada satu ketika, HUAWEI P30 merupakan satu-satunya telefon pintar dengan zoom optikal 5x, zoom hibrid 10x dan zoom digital 50x.

HUAWEI P30 Pro dilancarkan dengan 8GB RAM dan 512GB storan. Ia dikuasakan pemproses Kirin 980 64-bit-octa-core yang telah dinaiktaraf oleh HUAWEI.

HUAWEI melancarkan siri P40 secara global pada 26 Mac dan kami yakin kita pasti akan melihat pembaharuan dan teknologi baru seperti yang HUAWEI telah berjaya lakukan pada model mereka sebelum ini.


vivo Y65 Di Bawa Masuk Ke Pasaran Tempatan Pada Harga RM799

vivo Malaysia mengembangkan pasaran mereka dengan memperkenalkan vivo Y65 ke pasaran tempatan. Telefon pintar kelas pertengahan menawarkan harga RM799 seunit.

Peranti ini hadir dengan skrin berukuran 5.5 inci HD dengan resolusi paparan 1280 x 720 piksel. Dioperasikan oleh Android 7.1, ia turut dijana oleh bateri sebesar 3,000mAh dan cip pemproses Qualcomm Snapdragon Quad Core 1.4GHz. Dibantu pula dengan memori RAM 3GB dan storan 16GB, ia juga menyokong dwi kad SIM serta satu slot kad untuk microSD.

Lensa penggambaran pula dibekalkan dengan kamera utama 13 Megapiksel f/2.2 dan 5 Megapiksel f/2.2 di bahagian depan. Peranti ini menyediakan mod menarik untuk kamera depan seperti Face beauty serta Potrait. Selain itu, terdapat juga fungsi WiFi, GPS, HotSpot, dan Bluetooth turut sama disertakan.

vivo Y65 mula dijual hari ini (8 Disember 2017) di kebanyakan pengedar sah vivo seluruh negara dan juga menerusi Lazada.


Siri iphone 13 Bakal Hadir Dengan Versi 1TB???

Mengikut analisis penjualan pada suku keempat, pengguna iPhone cenderung membeli model dengan kapasiti penyimpanan yang lebih tinggi daripada produk Android yang serupa. Dengan pengenalan model 1TB di iPhone 13, jurang ini dapat dilebarkan..

Laporan terbaru menunjukkan bahawa Apple mengekalkan kepadatan memori flash NAND yang lebih tinggi pada perantinya daripada produk Android yang serupa. Seiring waktu, pengguna akan memilih kapasiti penyimpanan yang lebih besar pada iPhone. Walau bagaimanapun, syarikat itu percaya bahawa tahap rata-rata yang tinggi berbanding dengan Android semakin menurun kerana Apple menghadkan iPhone 12 hingga maksimum 512GB, dan kerana vendor Android menambahkan lebih banyak ruang penyimpanan pada peranti mereka.

Pada suku keempat 2020, kapasiti penyimpanan r iPhone adalah 141GB, menjadikannya kedua di belakang 150GB Huawei. Apple masih jauh di hadapan OPPO, Honor dan vivo dengan 122, 115 dan 108GB, sementara Samsung di tempat keenam dengan 95GB.

Catatan baru dari penganalisis Wedbush Strecker Backe dan Daniel Ives menunjukkan bahawa semua model iPhone 13, termasuk iPhone 13 mini dan iPhone 13 dengan harga lebih rendah, akan dikonfigurasi dengan ruang penyimpanan dalaman sehingga 1 TB.

Ini akan menjadi kali pertama Apple menawarkan pilihan kepada pelanggan untuk membeli storan 1TB. Kedua-dua penganalisis itu juga mendakwa bahawa semua model iPhone 13 akan dilengkapi dengan kamera lidar.

Walau bagaimanapun, penganalisis Barclays Andrew Gardiner mengulas bahawa hanya iPhone 13 Pro dan iPhone 13 Pro Max yang akan dilengkapi dengan pengimbas lidar, sementara Front Page Tech mengatakan bahawa versi di atas akan ditingkatkan ke ruang penyimpanan 1TB, dan iPhone 13 atau iPhone 13 mini tidak akan.

Di samping itu, iPhone 13 mini atau iPhone 13 mungkin tidak dilengkapi dengan skrin OLED LTPO 120Hz yang lebih pantas, yang dikhaskan untuk model kelas atas.

Mengenai harga yang menjadi perhatian semua orang, apa yang dapat dihadapi adalah jika semua model iPhone 13 dilengkapi dengan versi 1TB, maka kenaikan harga tidak dapat dielakkan.


Maklumat Tertiris OPPO Reno6 Pro +: Pemproses Snapdragon 870 Dengan Ketebalan Peranti 7.9mm!

Terdapat satu maklumat mendedahkan bahawa OPPO Reno6 Pro + menggunakan reka bentuk dua pembesar suara, mempunyai motor linear paksi-X, dilengkapi dengan cip Qualcomm Snapdragon 870, sebuah kebiasaan Kamera utama IMX766, dan bateri 4500mAh bawaan., Menyokong pengecasan pantas 65W, dan berat 7.99mm / 188g. Dia percaya bahawa model ini adalah model yang dapat memenuhi keperluan kebanyakan pengguna di antara model luar talian dalam julat harga 4K .

Di samping itu, dia juga mendedahkan bahawa OPPO Reno6 menggunakan cip Dimensity 900, bateri 4300mAh terbina dalam, menyokong pengecasan pantas 65W, dan berat 7.59mm / 182g.

Menurut berita sebelumnya, dua model baru siri OPPO Reno6 menggunakan skrin OLED  dan menyokong kadar segar semula 90Hz, dan menggunakan reka bentuk skrin melengkung satu lubang di sudut kiri atas. OPPO Reno6 Pro adalah dilengkapi dengan pemproses Dimensity 1200, yang juga motor linear Axial, siri model ini dijangka akan diumumkan pada Majlis Pertengahan Tahun OPPO pada 22 Mei.


Pencapaian Membanggakan, Pengguna GrabPay Kini Meningkat 6 Kali Ganda!

Grab kini semakin berkembang pesat dalam menyediakan perkhidmatan e-hailing terbaik untuk semua. Mereka juga telah melancarkan dompet digital, GrabPay dan berbesar hari apabila terpilih untuk menjadi sebahagian daripada inisiatif e-Tunai dalam usaha menggalakkan lagi penggunaan ekonomi digital.

GrabPay telah diperkenalkan sejak setahun lalu dan pihak Grab melihat budaya tanpa tunai kini bergerak maju ke hadapan melangkaui masa dengan perubahan tabiat pembayaran pengguna dalam jangka masa panjang. Ia adalah selari dengan visi Grab untuk menjadikan e-dompet kepada Rakyat.

Dalam pada itu, Grab turut berkongsi perasaan teruja apabila pengguna GrabPay kini meningkat sebanyak 6 kali ganda – termasuk proses penukaran pengguna berasaskan tunai untuk memiliki dompet GrabPay. Di samping itu, 1 daripada 5 pengguna yang menerima pembayaran RM30 telah membuat urus niaga – di mana 70% dibelanjakan dalam kalangan penjual GrabPay.

Pada masa sama, mereka sangat gembira dengan pencapaian ini dan menjangkakan bilangan ini akan meningkat pada hari – hari mendatang. Muat turun aplikasi Grab menerusi : Google Play | App Store


Gionee Melancarkan Telefon Pintar Kelas Pertengahan X1s

Gionee syarikat yang berpengkalan di Guangdong, China baru sahaja memperkenalkan sebuah telefon pintar terbaru iaitu X1s. Peranti kelas pertengahan ini dijual pada harga INR12,999 (sekitar RM848) di pasaran India bermula esok.

Walaupun berada dalam kategori pertengahan, Gionee X1s menerima kerangka bodi yang premium serta dilengkapi dengan paparan 5.2 inci HD 720p. Selain itu, cip pemproses pula menggunakan MediaTek MT6737T, memori RAM sebesar 3GB dan ruang storan seluas 16GB yang boleh ditambah.

Untuk melengkapkan fungsi asas, ia dibekalkan dengan kamera belakang 13 Megapiksel dan kamera depan 16 Megapiksel yang dibantu bersama LED flash. Peranti ini turut dijana oleh bateri berkapasiti 4,000mAh dan Android 7.0 Nougat.

Gionee X1s didatangkan dengan pilihan warna Emas dan Hitam. Ketersediaannya di pasaran Malaysia masih lagi belum diumumkan.


Shopee Terima Hak Eksklusif Untuk Realme 2 Pro Sempena ‘Shopee 11.11 Big Sale’

Shopee telah mengumumkan kerjasama antara dengan sub-jenama OPPO iaitu Realme untuk menerima hak eksklusif bagi Realme 2 Pro di Malaysia.

Bersesuaian dengan kempen ‘Shopee 11.11 Big Sale’, Realme telah menjalinkan kerjasama dengan Shopee untuk menjual Realme 2 Pro yang akan dilancarkan secara rasmi pada 7 November nanti. Keputusan ini telah dibuat oleh Realme Malaysia dalam usahanya untuk mencapai kejayaan di India, yang mana 200,000 unit siri Realme 2 telah berjaya dijual dalam masa hanya 5 minit sahaja.

Realme 2 Pro yang bakal dijual secara eksklusif di ‘Shopee 11.11 Big Sale’ akan menampilkan paparan skrin penuh dengan takuk kecil bersaiz 6.3-inci dan dikuasakan oleh pemproses Snapdragon 660, dan kombinas memori 8GB RAM+128GB ROM. Kepada yang berminat untuk mendapatkan telefon pintar ini, harganya akan didedahkan pada majlis pelancaran pada 7 November nanti.


PUBG Mobile Perkenal Mysterious Jungle Dengan Ciri Menarik Yang Awesome Giler!!

PUBG Mobile  kini memperkenalkan Mysterious Jungle bagi classic tactical gameplay di dakan peta hutan Sanhok yang mana ia sudah tersedia.

Pemain yang menanti di Sanhok dalam mod Classic akan mendapat peluang secara rawak untuk mengaktifkannya dan boleh memasuki Jungle Adventure Mode yang baharu.

Pemain boleh mengaktifkan Power Totems, Strategy Totems dan PRotection Totems untuk membaiki helmet dan Vest, mengembalikan tenaga dan kesiahatan.

Beberapa ciri baharu juga tersedia antaranya adalah Jungle Food dan Hot Air Baloons.


Syafiq Kyle, Phei Yong Meriahkan Hari Pertama Jualan OPPO R17 Pro

OPPO Malaysia telah pun memulakan jualan pertama untuk telefon pintar terbaharu mereka iaitu OPPO R17 Pro yang mana menampilkan rekaan mewah serba baharu di samping ciri-ciri premium bersamanya.

Acara yang berlangsung di OPPO Flagship Store, Kuala Lumpur City Centre (KLCC) itu turut diserikan lagi dengan kehadiran dua selebriti terkenal tanah air iaitu Syafiq Kyle dan Phei Yong sebagai tetamu jemputan istimewa.

Acara istimewa itu kelihatan cukup meriah dan orang ramai berpusu-pusu membanjiri kedai untuk melihat sendiri kehebatan pada R17 Pro dengan lebih dekat. Selain itu, terdapat juga aktiviti menarik yang diadakan di samping pengunjung berpeluang beramah mesra bersama kedua-dua selebriti berkenaan.

Bersempena dengan acara jualan itu juga, OPPO telah mengadakan jelajah ‘OPPO R17 Pro – Seize the Night Bus Tour”. Dikatakan, 25 individu yang terawal membuat pra tempahan R17 Pro telah terpilih untuk mengikuti jelajah berkenaan.

Sepanjang jelajah tersebut, kesemua mereka diberi peluang untuk menikmati panorama indahnya malam sekitar Kuala Lumpur sambil mencuba sendiri merasai kehebatan prestasi kamera pada R17 Pro terutamanya Ultra-Night Mode.

Lebih menariknya lagi, Syafiq Kyle dan Phei Young turut sama menyertai jelajah tersebut dan antara lokasi yang kesemua mereka dibawa melawat adalah seperti Menara Kuala Lumpur dan River of Life.

Bagi yang berminat, R17 Pro kini sudah boleh didapati pada harga RM2,699 melalui kedai-kedai konsep rasmi OPPO atau gedung membeli belah atas talian seperti Lazada, Shopee, 11 Street, Senheng, SenQ  dan Celcom Blue Cube.


Acer Memperkenalkan Kereta Konsep Swapandu

ACER kini maju setapak kehadapan apabila memperkenalkan kereta konsep swapandu pertama mereka di acara Taiwan Automotive Technology Innovation Summit 2018 baru-baru ini.

Difahamkan kereta tersebut dibina hasil kerjasama dengan salah sebuah syarikat pengeluar kenderaan terkenal di Taiwan, Yulon Group bersama dua lagi syarikat di bawahnya iaitu Haitec dan Luxgen.

Ketiga-tiga syarikat itu bergabung tenaga bagi membina sebuah kereta swapandu level 4 berdasarkan kereta Luxgen S3, yang dimuatkan dengan pelbagai kelengkapan unik seperti kamera, LIDAR, radar MMW, IMU dan sensor ultrasonik untuk memastikan kenderaan dipandu secara dinamik.

Lebih menariknya, kereta berkenaan turut mempunyai sistem pengurusan awan untuk perkhidmatan perkongsian kereta yang mana memudahkan pusat kawalan menghantar kereta kepada pengguna apabila pesanan dibuat melalui peranti pintar.

Bukan itu sahaja, malah sistem pengurusan awan ini juga boleh mengurus penjadualan, pemantauan, pemberitahuan dan laporan, serta aspek keselamatan. Buat masa ini, ia masih dalam projek konsep dan pihak kami masih belum menerima sebarang maklumat berhubung bilakah Acer akan memasarkannya secara komersial.


Confirm! Flagship Terbaru Huawei Diperkenalkan Hujung Bulan Ini!

Huawei sudah rasmi akan memperkenalkan peranti flagship P10 pada acara MWC 2017 yang akan berlangsung pada hujung bulan ini di Barcelona.

Berita pengenalan peranti ini diumumkan Huawei melalui sebuah video yang dimuat naik pada saluran YouTube mereka. Video teaser tersebut tidak memberikan informasi yang lebih lengkap dan kita perlu menunggu sehingga acara MWC untuk mengetahui apakah ciri-ciri dan keistimewaan Huawei P10.


Wiko Harry – Melengkapkan Siri-Y Dengan Keupayaan 4G Pada Harga RM599

Wiko sentiasa melihat kepada penjualan dengan nilai yang terbaik pada harga yang memuaskan. Terbaru tambah satu peranti baru dari Siri-Y, Wiko Harry tampil dengan paparan sebesar 5 inci HD mampu memberikan tontonan hiburan yang lebih menyeronokkan.

Kerangka logam luaran kelihatan agak klasik dengan berat 160g, mempunyai kamera belakang 13 Megapiksel dan kamera depan 5 Megapiksel. Wiko Harry mendapat sokongan 4G LTE berbanding siri-Y yang lain yang masih menggunakan sambungan 3.5G sahaja.

Kekuatan memori bersama RAM sebanyak 3GB dan storan 16GB ini menggunakan Android 7.0 Nougat terbaru dengan Wiko UI bersama-sama.


Adakah Ini Spesifikasi Snapdragon 875 Yang Sebenar??

Ada satu berita menarik mengenai pemproses Snapdragon 875 yang belum dilancarkan yang mana speisifikasinya dikatakan telah tertiris oleh Digital Station.

Pemproses ini dikatakan hadir dengan 1 teras Cotertex-X1, 3 teras Cortex -A78 dan 4 teras Cortex-A55 masing-masing dengan kelajuan 2.85GHz, 2.42GHz dan 1.8GHz.

Ia dipadankan dengan GPU Adreno 660 dan tampil dengan teknologi 5nm.

Sejauh manakah kebenaran ketirian ini? Sama-sama kita nantikan!!


Via mengambil alih Remix untuk mewujudkan penyelesaian TransitTech serba lengkap yang pertama bagi bandar-bandar dan agensi transit

Pengambilalihan yang menyatukan peneraju dua kategori untuk mewujudkan platform teknologi lengkap yang mendayakan kesaksamaan, akses dan pengangkutan yang cekap kepada komuniti di seluruh dunia.

NEW YORK, 10 Mac 2021 /PRNewswire/ — Via, sebuah syarikat yang menerajui Teknologi Transit (TransitTech), hari ini mengumumkan bahawa ia telah mengambil alih Remix, sebuah platform pemetaan kolaboratif perdana untuk merancang pengangkutan dan membuat keputusan. Pengambilalihan ini menyatukan penyelesaian teknologi bertaraf dunia untuk menyokong sepenuhnya komuniti pengangkutan pelbagai mod dari segi perancangan, penjadualan, operasi atas permintaan, transit laluan tetap, paratransit dan bas-bas sekolah.

Remix ditubuhkan pada tahun 2014 di San Francisco, California sebagai sebuah platform perancangan transit yang mudah digunakan. Syarikat ini memperoleh pelaburan daripada Sequoia, Y Combinator dan Energy Impact Partners untuk berkembang dengan cepat dan menyediakan teknologi kolaboratif bagi merancang transit awam, menguruskan mobiliti bersama dan mereka bentuk rangkaian laluan yang lebih selamat. Hari ini, Remix bekerjasama dengan lebih 350 entiti kerajaan tempatan di 22 buah negara di lima benua dan telah mereka cipta ratusan sistem pengangkutan bandar bagi meningkatkan kehidupan lebih 240 juta penduduk di seluruh dunia.

Via mempelopori kategori TransitTech dengan menyediakan infrastruktur digital untuk sistem mobiliti awam yang mengoptimumkan rangkaian pengangkutan dinamik, bas, kenderaan yang boleh diakses menggunakan kerusi roda, bas sekolah dan kenderaan autonomi untuk memenuhi keperluan bandar-bandar besar dan komuniti yang lebih kecil di seluruh dunia. Syarikat ini bekerjasama dengan lebih 200 rangkaian rakan kongsi di 24 buah negara untuk menyediakan penyelesaian transit yang cekap, boleh diakses dan menjimatkan kos. Pengambilalihan ini menyatukan keupayaan sebagai pelengkap untuk membantu pasukan perancang pengangkutan, inovasi dan operasi bertindak balas terhadap pertukaran permintaan yang sering terjadi dalam situasi sebenar. Via dan Remix secara bersama-sama, dapat membantu bandar-bandar dan agensi menggunakan teknologi yang fleksibel, berdaya tahan dan responsif.

“Kami sentiasa memandang tinggi terhadap produk Remix dan gembira dapat bekerjasama dengan Tiffany, Dan serta pasukan mereka yang luar biasa,” kata Pengasas Bersama Via, Daniel Ramot dan Oren Shoval. “Kami berkongsi visi yang sama untuk saling bekerjasama dengan rakan kongsi kami bagi mewujudkan sistem transit yang saksama, boleh diakses dan cekap untuk para penumpang dan pengguna di bandar. Kami mempunyai rancangan besar bersama untuk melabur dan memperluas rangkaian produk Remix bagi menawarkan keupayaan yang dipertingkatkan dari segi perancangan dan operasi serta penjadualan bas.”

Ketua Pegawai Eksekutif Remix dan Pengasas bersama Tiffany Chu berkata, “Misi Remix adalah untuk mewujudkan lebih banyak bandar yang berdaya maju dengan memperluas akses di dalamnya. Kami teruja dapat bergabung dengan Via, sebuah syarikat yang turut memberi tumpuan kepada kemajuan pengangkutan dengan memperbanyakkan pilihan pengangkutan yang tersedia kepada komuniti dan memperkasakan bandar-bandar dengan teknologi terbaik untuk membuat keputusan berasaskan data. Pengambilalihan ini menandakan era baharu buat para pelanggan, rakan kongsi dan pasukan kami.”

Pengambilalihan ini juga merupakan suatu pencapaian penting bagi komuniti pengangkutan dengan kombinasi keupayaan utama yang menyediakan bandar dan agensi dengan satu set penyelesaian TransitTech yang fleksibel bagi memenuhi keperluan mereka yang semakin meningkat.

Tentang Via:Ditubuhkan pada tahun 2012, Via mempelopori kategori TransitTech dengan menggunakan teknologi baharu untuk memperkasakan sistem mobiliti awam, mengoptimumkan rangkaian pengangkutan dinamik, bas, kenderaan yang boleh diakses dengan kerusi roda, bas sekolah dan kenderaan autonomi di seluruh dunia. Dengan membina rangkaian pengangkutan yang paling cekap, saksama dan lestari di dunia untuk semua penunggang — termasuk mereka yang mempunyai mobiliti terhad, mereka yang tiada telefon pintar dan populasi yang tidak menggunakan khidmat perbankan — Via bekerjasama dengan rakan kongsinya untuk mengurangkan kos transit awam dan menyediakan pilihan yang boleh diakses yang setanding dengan kemudahan kereta peribadi dengan impak alam sekitar yang lebih rendah. Dalam sektor pengangkutan dan teknologi, Via merupakan peneraju pasaran yang berwawasan yang menggabungkan inovasi perisian dengan reka bentuk perkhidmatan yang canggih serta kepakaran operasi untuk memperbaiki sistem pengangkutan dunia, dengan lebih 200 rakan kongsi global di lima benua dan banyak lagi.

Keywords: Computer Software Computer/Electronics Transportation Acquisitions, mergers, takeovers


Ujian Ketahanan Huawei Mate 20 Pro – Boleh Tahan Ke?

Penawaran tiga lensa Leica pada Huawei Mate 20 Pro bukan semata-mata gimmick, keupayaan penggambarannya boleh dikatakan sangat menakjubkan. Oleh itu, ia dianggap sebagai peranti pintar terbaik boleh dimiliki buat masa kini.

Selain kamera, reka bentuk pada Mate 20 Pro juga menjadi perbualan orang ramai. Apatah lagi warna baharu Emerald Green tampil lebih unik berbanding warna hitam dan Twilight, yang mana hanya warna ini sahaja yang memiliki tekstur Hyper Optical Pattern yang bertujuan menghalang sebarang kesan cap jari atau masalah licin pada peranti.

Jadi, YouTuber terkenal dengan ujian-ujian extreme JerryRigEverything telah memilih sasaran terbaru Mate 20 Pro dalam video ujian ketahanan kali ini. Adakah Mate 20 Pro mampu bertahan sehingga akhir video ujian?

Yang berminat untuk memiliki satu, boleh beli di Huawei Store.

[Artikel Popular ] Ujian Ketahanan iPhone XS Max! Badan Cukup Kuat, Tapi…

[Artikel Popular ] Terbukti! Kerangka POCOPHONE F1 Sangat Solid!


U Mobile Mengembangkan Kawasan Liputan Di Sarawak Dengan Kerjasama Sacofa Sdn Bhd

U Mobile, syarikat telekomunikasi dengan rangkaian mudah alih terpantas di Malaysia telah menandatangani perjanjian dengan SACOFA Sdn Bhd, syarikat tempatan dengan hak eksklusif untuk membina dan menguruskan infrastruktur komunikasi di Sarawak.

Dengan kerjasama ini, U Mobile akan dapat memanfaatkan lebih 700 infrastruktur telekom SACOFA di seluruh negeri dan juga perkhidmatan jalur lebar syarikat itu untuk mempercepatkan perkembangan kualiti dan liputan rangakaian U Mobile di Sarawak.

CEO U Mobile, Wong Heang Tuck ketika majlis tersebut berkata syarikatnya sangat berbesar hati kerana dapat menjalin kerjasama dengan Sacofa, gandingan dua syarikat tersebut bakal memangkinkan lagi perkembangan U Mobile pada masa hadapan, terutamanya di Sarawak.

Pengarah urusan Sacofa, Zaid Zaini pula menambah U Mobile menerima manfaaat dari segi masa dan tenaga kerana menggunakan infrastruktur sedia ada milik Sacofa yang sekali gus memendekkan masa dan kos yang perlu ditanggung U Mobile.


Mate 9, Senjata Hebat Terbaru Huawei

Mate 9 dari Huawei telah dilancarkan secara rasmi di Jerman, lantas mengakhiri khabar angin dan berita sensai berkenaan peranti terbaru Huawei ini. Huawei Mate 9 mempunyai paparan 5.9 inci FHD dan beroperasi menggunakan Android 7.0 Nougat, peranti ini boleh menjadi pilihan alternatif yang sesuai bagi pemilik Galaxy Note7 yang terpaksa memulangkan peranti mereka.

Untuk spesifikasi lain, Mate 9 menampilkan Kirin 960 pemproses Octa-core, 4GB RAM, 64GB storan terbina dalam, slot microSD, sambungan WiFi dual–band, pembaca cap jari, kamera utama dwi-lensa Leica (20 megapiksel monokrom + 12 megapiksel RGB, F2.2, OIS), bateri 4,000mAh dan antaramuka EMUI 5.0.

Berbanding antaramuka versi terdahulu, Huawei telah menaik taraf EMUI 5.0 untuk menjadikannya lebih bersih dan selari dengan selera pengguna hari ini.

“Melalui penyelidikan gigih dan ujian, kami telah mengenal pasti banyak senario di mana ia adalah mudah bagi pengguna untuk tidak sengaja menekan perkara yang salah, tetapi dengan antara muka baru yang lebih kemas,maslah kecil ini telah diatasi” wakil Huawei.

Huawei Mate 9 akan mula dijual di China dan Eropah bagi fasa pertama. Huawei tidak memberikan sebarang garis masa khusus bilakah peranti ini akan dibawa ke pasaran lain. Untuk harga, Huawei hanya menyediakan tag harga Euro sahaja buat masa kini pada harga jualan € 699 (kira-kira RM3239).


RASMI! Samsung Tarik Balik Kesemua Pra-tempahan Galaxy Note7!

“Setakat ini (pada 1 September) terdapat 35 kes yang telah dilaporkan di seluruh dunia dan kami sedang menjalankan pemeriksaan menyeluruh dengan pembekal kami untuk mengenal pasti mungkin bateri terjejas di pasaran. Walau bagaimanapun, kerana keselamatan pelanggan-pelanggan kami adalah keutamaan mutlak di Samsung, kami telah berhenti jualan Galaxy Note7”.

Samsung telah mengeluarkan kenyataan rasmi mereka pada 2 September 2016 untuk menarik balik 4000 unit Samsung Galaxy Note7 yang ditempah, kerana timbul banyak kes bahawa peranti ini meletup ketika dicas. Menurut seorang pegawai Samsung yang tidak didedahkan namanya, yang punca letupan tersebut telah dikaitkan dengan masalah bateri.

Bagi pelanggan yang sudah mendapatkan Galaxy Note7, Samsung dengan sukarela akan menggantikan peranti semasa mereka dengan yang baru sepanjang minggu akan datang. Pelanggan boleh menghubungi Samsung Malaysia Careline di 1-800-88-7799 untuk pertanyaan lanjut.

Berikutan eksiden berkenaan, Samsung terpaksa menangguhkan penghantaran Galaxy Note7 ke Eropah, termasuk Perancis serta menjejaskan jualan dalam negara dan menanggung kerugian hampir RM 29 Billion.


Tinjauan FICO: Pengguna Malaysia lebih Selesa Buka Akaun Bank dengan Telefon Pintar berbanding pengguna Amerika dan Kanada

KUALA LUMPUR, Malaysia, 29 Mei 2020 /PRNewswire/ —

FICO, sebuah firma perisian analitik global, telah mengeluarkan Consumer Digital Banking Survey (Tinjauan Perbankan Digital Pengguna) yang mendapati pengguna Malaysia lebih selesa membuka akaun bank pada telefon pintar mereka berbanding pengguna di AS dan Kanada.

Kajian ini menunjukkan 23 peratus rakyat Malaysia memilih untuk membuka akaun bank pada telefon mereka berbanding 18 peratus di AS dan 16 peratus di Kanada.

“Bukanlah suatu yang menghairankan apabila pengguna Malaysia adalah natif digital,” kata Subhashish Bose, ketua bahagian penipuan, keselamatan dan pematuhan FICO di Asia Pasifik. “Ia merupakan sebuah negara muda dari segi demografi, dengan 80 peratus penduduknya berumur kurang daripada 50 tahun. Di samping itu, kerajaan Malaysia aktif menggalakkan pembangunan dan pelaburan dalam ekonomi digital yang membentuk sekitar seperlima daripada KDNK negara. Faktor-faktor ini telah menggalakkan kumpulan pengguna yang mengutamakan ciri digital.”

Kajian ini menunjukkan bahawa pembukaan akaun digital dengan pantas menjadi suatu kebiasaan di Malaysia dengan 78 peratus daripada pengguna berkata mereka akan membuka akaun kewangan secara dalam talian.

Daripada mereka yang akan membuka akaun kewangan secara dalam talian, 65 peratus mempertimbangkan untuk melakukannya bagi akaun transaksi harian, 45 peratus untuk kad kredit dan 28 peratus untuk pinjaman peribadi.

Menerajui dorongan digital ini merupakan mereka yang berusia 25-34 tahun, dengan 76 peratus daripada mereka berkata mereka akan membuka akaun bank secara dalam talian. Angka ini menurun kepada 49 peratus apabila melibatkan pengguna berumur 45-55 tahun, namun menariknya angka tersebut meningkat semula sehingga 61 peratus bagi mereka yang berumur lebih daripada 55 tahun.

“Isi rumah Malaysia biasanya terdiri daripada berbilang generasi,” jelas Bose. “Maka, dapatan ini mungkin dapat dijelaskan dengan generasi-generasi lebih muda yang membantu datuk dan nenek mereka dengan urusan perbankan mereka, terutamanya jika mereka kurang bergerak dan tidak dapat pergi ke cawangan bank.

“Memandangkan kebergantungan pengguna terhadap perkhidmatan dalam talian meningkat sebagai respons kepada COVID-19, kami menjangkakan terdapatnya peralihan selanjutnya dari segi penggunaan dan sememangnya terdapat pemecutan dan penerimaan bagi pembukaan akaun bank secara digital. Penting agar bank-bank memeriksa dengan teliti sebarang titik geseran dalam proses permohonan mereka bagi memastikan pengguna tidak meninggalkan proses atau beralih kepada pihak pesaing,” kata Bose.

Rakyat Malaysia mengharapkan pembukaan akaun berciri digital sepenuhnya

Tinjauan ini mendapati bahawa terdapat peratusan yang besar rakyat Malaysia mengharapkan agar mereka berupaya untuk menyelesaikan semua aspek pembukaan akaun secara dalam talian atau pada telefon mereka.

Daripada pemeriksaan identiti secara tetap yang diperlukan untuk membuka akaun, 78 peratus daripada rakyat Malaysia berpendapat mereka seharusnya dapat membuktikan identiti mereka dengan mengimbas dokumen atau menyediakan swafoto, 46 peratus berharap dapat membuktikan tempat tinggal mereka tanpa beralih ke luar talian dan 40 peratus berkata mereka seharusnya dapat mewujudkan sistem biometrik seperti imbasan cap jari untuk membuka akaun.

Sekiranya semua tindakan yang diperlukan untuk menyelesaikan pembukaan akaun tidak dapat dicapai dalam sesi, hanya 45 peratus daripada responden berkata mereka akan melakukan tindakan luar talian yang diperlukan secepat mungkin manakala 23 peratus berkata mereka akan meninggalkan proses membuka akaun. Dapatan keseluruhan menunjukkan bahawa institusi-institusi kewangan yang tidak memudahkan pengalaman pembukaan akaun digital secara sepenuhnya boleh mengalami kerugian lebih 40 peratus daripada perniagaan baharu mereka.

“Terdapat kajian untuk menunjukkan bahawa hanya 6-9 peratus pemohon mengikuti setiap langkah dan menyelesaikan proses berkenaan,” kata Subhashish. “Metrik paling penting yang perlu difahami oleh eksekutif perbankan adalah perbezaan antara penyelesaian permohonan untuk permohonan yang disahkan berbanding permohonan yang tidak disahkan, serta berapa ramai pemohon yang mempunyai permohonan yang disimpan atau ditinggalkan kembali untuk menyelesaikan proses berkenaan.”

Tinjauan Perbankan Digital Pengguna FICO merupakan hasil daripada tinjauan kuantitatif secara dalam talian terhadap 5,000 orang dewasa (18 tahun ke atas) merentas 10 negara yang dijalankan bagi pihak FICO oleh sebuah syarikat penyelidikan bebas.

Latar Belakang FICOFICO (NYSE: FICO) memperkasa keputusan yang dapat membantu orang ramai dan perniagaan di seluruh dunia berkembang maju. Diasaskan pada tahun 1956 dan berpangkalan di Silicon Valley, syarikat ini merupakan pelopor bagi penggunaan analitik prediktif dan sains data untuk menambah baik keputusan operasi. FICO memegang lebih 200 paten AS dan luar negara untuk teknologi-teknologi yang meningkatkan keuntungan, kepuasan pelanggan dan pertumbuhan untuk perniagaan dalam industri perkhidmatan kewangan, pengilangan, telekomunikasi, rawatan kesihatan, peruncitan dan banyak lagi industri lain. Dengan menggunakaan penyelesaian FICO, perniagaan-perniagaan di lebih 100 negara dapat melakukan segala-galanya bermula dengan melindungi 2.6 bilion kad bayaran daripada penipuan, kepada membantu orang ramai memperoleh kredit, bagi memastikan berjuta-juta kapal terbang dan kereta sewa berada di tempat yang betul, tepat pada masanya.

Sertai perbualan di Twitter melalui @FICOnews_APAC.

FICO ialah tanda dagangan berdaftar Fair Isaac Corporation di AS dan negara-negara lain

Keywords: Banking/Financial Service Computer Software Computer/Electronics Multimedia/Online/Internet Survey, Polls & Research Data Analytics


OPPO Reno4 Pro Bakal Tampil Dengan Dwi Kamera Hadapan??

Belum lagi deman OPPO Reno3 Series berakhir, kini kia bakal dilanda dengan kehebatan siri OPPO Reno4  pula. Peranti ini dikhabarkan bakal diperkenalkan pada 5 Jun ini.

Namun yang menarik perhatian adalah, OPPo Reno4 Pro dikhabarkan bakal tampil dengan dwi kamera bagi kamera hadapan iaitu 32MP + 2MP. Manakala bagi Reno4 pula, ia tampil dengan satu kamera sahaja iaitu 32MP.

Belum diketahui lagi maklumat lanjut mengenai peranti ini. Jadi, sama-sama kita nantikan!!!


Dato’ Lee Chong Wei Dilantik Sebagai Duta Jenama XOX Mobile

XOX Mobile selaku telco yang semakin meningkat naik di negara ini telah melantik pemain badminton nombor satu negara iaitu Dato’ Lee Chong Wei selaku duta jenama untuk tempoh dua tahun. Berdasarkan kenyataan yang dibuat oleh Pengarah Urusan Kumpulan XOX Mobile iaitu Datuk Eddie Chai, XOX sehingga kini memiliki lebih 920,000 pelanggan yang kebanyakannya terdiri daripada pengguna prabayar. Tambah beliau, XOX Mobile telah merancang untuk membelanjakan kira-kira RM30 juta bagi strategi pemasaran untuk meningkatkan tahap kesedaran penjenamaan dan juga aktiviti promosi sepanjang tahun 2016 ini. Dengan kemunculan Dato’ Lee Chong Wei sebagai duta jenama, ia diharapkan mampu menarik perhatian di kalangan peminat sukan tersebut, sekaligus meningkatkan jumlah pelanggan pada masa akan datang.


Samsung Galaxy M51 Kini Rasmi!! – Hadir Dengan 7000mAh & Dijual Pada Harga RM1599!!

Samsung baru sahaja melancarkan peranti terbaharunya yang dikenali sebagai Samsung Galaxy M51 bagi pasaran tempatan dan dijual pada harga RM1599!!!

yang menjadi sorotan bagi peranti ini adalah kapasiti bateri yang sangat besar iaitu 7000mAh dan dipadankan dengan pengecasan pantas 25Wyang mampu bertahan lama.

Peranti ini turut dilihat hadir dengan spesifikasi yang baik yang mana ia tampil dengan skrin 6.7″ FHD+ Super AMOLED.

Dari aspek dalaman pula, ia hadir dengan Snapdragon 730G dan dipadankan dengan 8GB RAM dan 128GB Storan.

Dari aspek kamera pula, ia hadir dengan kamera utama 64MP + 12MP + 5MP + 5MP dan kamera hadapan pula adalah 32MP.


Versi “Rose Pink” iPhone 13 Terdedah: Merah Jambu Keseluruhan Badan!

Menurut laporan baru-baru ini dari pelbagai sumber, Apple akan melancarkan siri iPhone 13 seperti yang dijadualkan pada bulan September tahun ini.

Baru-baru ini, sebilangan netizen mendedahkan penampilan baru siri iPhone 13 di platform sosial. Salah satu daripada iPhone 13 Pro Max, yang diperbuat daripada warna merah jambu, sangat menarik perhatian. Sumber mengatakan bahawa skema warna akan diberi nama “Rose Pink “.), akan debut secara rasmi pada akhir tahun ini, dan ia pasti akan dicari ramai pengguna wanita.

Sebagai tambahan kepada skema warna baru, perubahan yang paling penting dalam siri iPhone13 adalah pengurangan takuk.

Menurut sumber sebelumnya, Apple telah mengadopsi penyelesaian telefon bimbit “tersembunyi” baru pada siri iPhone 13, memindahkan telefon bimbit ke bahagian atas skrin, membebaskan lebih banyak ruang untuk komponen Face ID, sehingga mengurangkan luas poni.


Nokia Akan Melancarkan Dua Lagi Telefon Bimbit – Lebih Banyak Menjelang Akhir 2017

Sambutan yang diperoleh HMD Global berikutan pelancaran Nokia 3310 pada bulan Mei lalu agak baik dan memuaskan. Pada tahun ini juga, HMD merancang untuk memperkenalkan sehingga tujuh model lain menjelang akhir tahun 2017.

Apa yang telah dikongsikan oleh TENAA, China baru-baru ini melihatkan dua model telefon bimbit dengan rekaan seakan Nokia 3310 dipertunjukkan. Model yang mungkin menggantikan Nokia 105 ini hadir dengan fungsi asas seperti sokongan dua slot SIM dan harga ditawarkan jauh lebih murah.

Sementara yang mungkin menggantikan Nokia 130 pula, didatangkan dengan kamera belakang serta sokongan dua slot SIM. Kedua-dua model ini nampaknya tidak mempunyai sokongan rangkaian 3G, maka jangan anggap ianya sebuah telefon pintar.


Vivo Y91i Ditawarkan Pada Harga RM 599, Boleh Dimiliki Bermula 16 Disember

Orang ramai boleh memiliki vivo Y91i yang dilengkapi dengan skrin terbesar dalam kelasnya pada harga RM599 bermula 16 Disember ini! Setiap pembelian, pelanggan akan menerima seunit pembesar suara secara PERCUMA!

Y91i hadir dengan skrin takuk kecil bersaiz 6.22 inci, dijana cip Snapdragon 439 dan diselitkan dengan memori 2GB RAM bersama storan 16GB. Melengkapinya, gabungan dwi-kamera utama 13MP + 2MP, kamera hadapan sebesar 8MP dan bateri berkapasiti 4,030 mAh yang dicas melalui port mikroUSB.


Pengeluaran mini iPhone 13 Akan Dikurangkan Dengan Ketara Berbanding iPhone 12 Mini!

Menurut laporan media asing, untuk telefon pintar siri iPhone 13 yang akan dilancarkan Apple pada separuh kedua tahun ini, penganalisis dan institusi penyelidikan meramalkan bahawa masih akan ada 4 model seperti iPhone 12. Ukuran skrinnya sama dengan iPhone 12 siri, dan kaedah penamaan akan sama. Bersambung, 4 model tersebut adalah iPhone 13 mini, iPhone 13, iPhone 13 Pro dan iPhone 13 Pro Max.

iPhone 13 Mini dengan skrin 5.4 inci akan menjadi yang paling murah dalam siri iPhone 13. Walaupun konfigurasi perkakasannya berbeza dengan tiga model lain, banyak pengguna masih akan mempertimbangkan harga yang agak rendah.

Namun, beberapa media asing mengatakan dalam laporan bahawa dibandingkan dengan iPhone 12mini, pesanan pemasangan mini iPhone 13 akan dikurangkan dengan ketara.

Media asing menyebut dalam laporan bahawa pesanan pemasangan mini iPhone 13 akan dikurangkan dengan ketara dibandingkan dengan iPhone 12 mini, terutama kerana penjualan yang terakhir setelah pelancarannya lebih rendah dari yang dijangkakan. Pada bulan Mac tahun ini, media asing menyebut dalam laporan bahawa penjualan iPhone 12 mini tidak memuaskan, dan Apple secara drastik memotong pesanan untuk ini. Pada akhir bulan lalu, beberapa institusi penyelidikan juga mengatakan bahawa disebabkan penjualan yang buruk, iPhone 12 mini mungkin menghentikan pengeluaran pada suku kedua.

Pesanan untuk iPhone 13 mini dikurangkan dengan ketara berbanding generasi sebelumnya.


Imej HUAWEI Mate 40 RS Tertedah??? Hadir Dengan Rekaan Kamera Berbentuk Heksagon!!!

Siri HUAWEI Mate 40 bakal dilancarkan pada 22 Oktober ini dan beberapa imej telah terdedah yang mana ia mempamerkan rekaan HUAWEU Mate 40 RS.

Menurut laman sesawang Sparow, rekaan kamera peranti ini adalah ia   disusun dalam bentuk heksagon. Satu lagi keunikkan mengenai peranti ini, ia dikatakan menyertakan sesnsor tambahan bagi suhu badan.

Sejauh manakah kebenarannya, harus kita nantikan ketika ia dilancarkan kelak!!


Ookyo Payung Internet Tanpa Had Untuk 4 Aplikasi Pilihan Anda

Ookyo yang bernaung dibawah syarikat telekomunikasi gergasi negara, Maxis hari ini mengumumkan tawaran internet berkelajuan tinggi tanpa had secara percuma kepada para pelanggan ookyo di seluruh Malaysia. Kini, pengguna rangkaian ookyo boleh menikmati empat daripada 100 aplikasi pilihan mereka tanpa had setiap hari. Selain itu, sebanyak 5GB data percuma akan diberikan serta panggilan dan SMS tanpa had daripada hanya RM30 sebulan.

Sebanyak 100 aplikasi disediakan kepada para pengguna antaranya YouTube, Facebook, Instagram, Twitter dan pelbagai aplikasi sosial lain termasuk permainan popular PUBG, serta karaoke Smule juga boleh dipilih. Lebih menarik lagi, jika pengguna berasa bosan dengan empat aplikasi yang telah dipilih, mereka boleh menukar aplikasi yang diinginkan pada bulan seterusnya. Jika empat aplikasi masih tidak mencukupi, pelanggan boleh membuat penambahan aplikasi dengan hanya serendah RM3 sebulan.

Pengguna yang ingin mendaftar ookyo secara digital boleh layari laman sesawang ookyo atau memuat turun aplikasi ookyo di Google Play Store atau Apple App Store bermula hari ini.


Perbandingan Spesifikasi Penuh Siri Samsung Galaxy S10

Samsung baru sahaja mempersembahkan barisan pewaris baharu di bawah keluarga siri Galaxy iaitu Samsung Galaxy S10. Berbanding generasi sebelumnya, siri terbaharu ini membawakan rekaan lebih segar di samping penawaran teknologi terkini.

Justeru itu, untuk posting kali ini kami kongsikan jadual perbandingan spesifikasi untuk ketiga-tiga model ini. Agak-agak yang mana menjadi pilihan hati anda?

Bagi yang berminat, pra-tempahan untuk siri Galaxy S10 dibuka pada 22 hingga 28 Februari 2019 (sementara stok masih ada). Menariknya, pra-tempahan ini didatangkan dengan hadiah menarik bernilai sehingga RM 1,479. Berita lanjut, KLIK PAUTAN INI!


Xiaomi CC9 Pro Premium Edition Camera Mencapai Skor DxOMark 121 Mata – Setaraf HUAWEI Mate 30 Pro!

Pelancaran Xiaomi CC9 Pro sedang berlangsung di China buat ketika masa ini, dan apa yang menjadi tumpuan ramai kali ini tentunya keupayaan 108MP Penta Camera yang diketengahkan oleh pihak Xiaomi.

Terkini, DXOMark telah mendedahkan skor mereka terhadap prestasi kamera yang dibawa oleh Xiaomi CC9 Pro Premium Edition Camera. Peranti ini dilihat mempunyai prestasi penggambaran yang sangat hebat seperti mana HUAWEI Mate 30 Pro, sama-sama menduduki tangga teratas dengan skor 121 mata.

Wow!!! Amat teruja dengan keputusan ini dan menurut DXOMark, Xiaomi CC9 Pro Premium Edition Camera adalah peranti yang paling hebat diuji setakat ini sama ada gambar atau video.


Selepas Samsung, Kini Giliran Peranti Apple Pula Meletup!

Seorang individu yang menggunakan nama ‘Kroopthesnoop’ baru-baru ini memuat naik gambar telefon pintarnya di laman Reddit, mengadu bahawa iPhone 7 miliknya meletup, lapor Tech Times. Dia telah menunjukkan bahagian depan peranti itu terbuka selepas dipercayai terbakar.

Difahamkan, Kroopthesnoop telah membuat pembelian secara online di laman Apple dan penghantaran dibuat oleh syarikat kurier, UPS. Namun sebaik menerima penghantaran tersebut, dia terkejut apabila mendapati iPhone 7 itu berada dalam keadaan terbuka dan hangus terbakar.

“Saya tidak pasti tetapi ada sesuatu yang berlaku sama ada di kilang ataupun semasa proses penghantaran,” kata pemilik iPhone tersebut.

Berdasarkan gambar yang dikongsikan, besar kemungkinan iPhone 7 itu terbakar/meletup berpunca dari masalah bateri, seperti yang sama terjadi pada Samsung Galaxy Note7 baru-baru ini. Difahamkan, ini merupakan aduan pertama yang melibatkan model iPhone 7, sehingga artikal ini ditulis, baik Apple mahupun UPS tidak memberi sebarang reaksinya berhubung isu ini.


Pengumuman Huawei P10 Pada Februari Nanti

Huawei nampaknya sedang bersiap bersedia untuk memperkenalkan pewaris Huawei P9 tidak lama lagi. Syarikat dari China itu sudah mula menghantar jemputan kepada pihak media untuk sidang eksklusif pada acara MWC 2017 di Barcelona bermula 26 Februari nanti.

Khabar angin dan berita bocor Huawei P10 sudah berlegar-legar di ruang Internet sejak beberapa bulan lalu, tetapi tiada pengesahan atau bukti kukuh tentang rupa dan spesifikasi sebenar peranti ini. Antara ura-ura yang kuat diperkatakan baru-baru ini adalah Huawei P10 mungkin akan dilengkapi cip pemproses Kirin 960 dan skrin melengkung sisi.

Pegawai eksekutif Huawei mengesahkan mereka meletakkan sasaran untuk mula memasarkan Huawei P10 sekitar bulan Mac atau April. Menurut laporan lain, peranti ini dijangka hadir dalam dua varian, satu dengan 4GB RAM / 64GB ROM dan satu lagi dengan 6GB RAM / 128GB ROM. Kita tunggu sehingga bulan Februari untuk melihat butiran penuh Huawei P10.


Catat Sejarah! Sebanyak 2,500 Unit honor 9 Lite Terjual Dalam Masa 6 Jam!

Seperti yang kita tahu, baru-baru ini honor Malaysia telah melancarkan honor 9 Lite dan ia dijual eksklusif untuk Shopee. Peranti ini telah mencipta sejarah sendiri apabila menjadi peranti pertama yang memecah rekod di Shopee, terjual sebanyak 2,500 unit dalam masa 6 jam menerusi kempen Shocking Sale.

Bagi memeriahkan lagi penjualan telefon pintar ini bermula 20 Mac 2018, honor Malaysia telah mengadakan Festival Fesyen di Vmall dan Shopee, di mana 400 orang pelanggan pertama akan menerima kemeja X T&TCo bernilai RM159. Manakala 150 orang perlanggan pertama pula menerima barangan kosmetik Maybelline bernilai RM58.

Untuk maklumat lanjut, anda boleh layari laman rasmi honor Malaysia.


OnePlus Menghentikan Jualan OnePlus 3

Beberapa hari lalu OnePlus mengumumkan OnePlus 3T, sebuah peranti versi tambah baik kepada model OnePlus 3. Model OnePlus 3T masih mengekalkan reka bentuk yang sama, hanya spesifikasi perkakasan sahaja menerima tambah baik dengan komponen yang lebih baru dan hebat.

Untuk persediaan pasaran OnePlus 3T, OnePlus dikhabarkan telah menghentikan bekalan jualan OnePlus ke pasaran US dan Eropah, namun tidak dapat dipastikan sama ada langkah penghentian jualan ini akan berlaku di negara dan kawasan lain.

OnePlus 3T hadir dengan cip pemproses Snapdragon 821 dan masih mengekalkan spesifikasi 6GB RAM. Tambah baik lain boleh dilihat pada kapasiti bateri 3400mAh, kamera hadapan & belakang 16MP, ROM 128GB dan juga pilihan warna Gunmetal.


Kolaborasi HP & Yuna Galakkan Ekspresi Kreatif Dengan Projek Mentor Untuk Karyawan Masa Depan

HP Malaysia telah melancarkan Projek Mentor untuk Karyawan Masa Depan, yang disusun khas untuk memberi inspirasi dan menyemai bibit kreativiti dalam kalangan belia pada hari ini. Sejajar dengan usaha HP melengkapi karyawan generasi akan datang, projek ini telah dirangka untuk memberi peluang kepada para pemuzik mengembangkan sayap  seni mereka untuk terbang lebih tinggi, di bawah bimbingan seorang profesional industri. HP Malaysia bekerjasama dengan artis tanah air yang disanjung tinggi di pentas antarabangsa, Yuna, untuk menganjurkan bengkel muzik maya selama 2 hari bagi membantu pemuzik yang bercita-cita tinggi untuk mengambil langkah seterusnya dalam perkembangan kreatif mereka.

Bagi pemuzik yang bercita-cita tinggi, Projek Mentor HP dibuka untuk penyertaan sehingga 22 November 2020. Bakat-bakat kreatif perlu mengemukakan muzik instrumental atau vokal lagu kegemaran mereka dan berkongsi sebab-sebab mereka mahu menghadiri sesi mentor bersama Yuna. Peraduan ini terbuka kepada karyawan dari segenap latar belakang, tanpa mengira tahap kepakaran. Seramai 5 peserta akhir akan diberi peluang untuk bertemu dengan Yuna dan menyertai bengkel penerbitan muzik dan lagu maya selama 2 hari.  Yuna sendiri akan memilih seorang pemenang untuk membawa pulang komputer riba ENVY serba baharu dan menyertai beliau dalam sesi mentor 1:1 untuk menggilap bakat mereka sebagai karyawan.

Cara Menyertai Projek Mentor untuk Karyawan Masa Depan HP

Anda memerlukan peranti baharu untuk menyerlahkan bakat sebagai karyawan? Gunakan kod: ENVY100 di Shopee untuk mendapatkan potongan RM100 daripada harga HP ENVY 13, HP ENVY 15 and HP Spectre x360 dari sekarang hingga 30 November 2020. Anda juga berpeluang untuk membawa pulang hadiah percuma bernilai RM409, termasuk Beg Galas HP Pavilion, Tetikus Tanpa Wayar HP dan Kaspersky Internet Security untuk komputer anda. Layari https://shopee.com.my/m/hp-mega-offers.

Sempena promosi 11:11  ini, gedung dalam talian HP di Shopee akan mengadakan tawaran 1 hari yang menyediakan potongan RM150 + hadiah percuma bernilai RM409 dengan pembelian produk minimum RM3,000. Layari https://shopee.com.my/hponlinestore untuk semua butiran lanjut.


CES 2018 : Sony Umum TV 4K HDR Baharu Dengan Siri A8F (OLED) Dan X9000F (LCD)

Bersempena dengan acara CES 2018, Sony telah mengumumkan kemunculan TV 4K HDR terbaru keluarannya yang menjanjikan kontras, warna serta kejelasan paparan yang lebih baik melalui siri A8F dan juga X900F. Kedua-dua siri ini menyokong teknologi paparan yang berbeza iaitu OLED untuk siri A8F dan LCD untuk siri X9000F.

Paparan panel OLED pada siri A8F bukan sahaja menjanjikan kontras serta sudut pandangan yang lebih luas, tetapi ia juga turut dilengkapi dengan pemproses 4K HDR Processor X1 Extreme bagi memastikan pengalaman tontonan kandungan 4K HDR yang terbaik. Keunikan teknologi Acoustic Surface juga menjanjikan unifikasi yang lebih sempurna antara gambar dan bunyi kerana bunyi audio dihasilkan terus pada permukaan skrin.

Diperkenalkan dalam dua saiz skrin iaitu 55 inci dan 65 inci, siri A8F ini turut membawakan teknologi terbaik seperti TRILUMINOS Display bagi mendapatkan paparan warna lebih tepat, HDR 10, Hybrid Log-Gamma, Dolby Vision dan juga 4K X-Reality PRO untuk kejituan imej yang lebih baik. Dengan rekaan yang minimalis, siri A8F turut dilengkapi dengan fungsi Android TV untuk mengakses pelbagai kandungan tanpa sempadan.

Berbeza dengan siri A8F, siri X9000F yang menggunakan paparan LCD ini menyokong pilihan saiz skrin yang lebih banyak iaitu 49 inci, 55 inci, 65 inci, 75 inci dan juga 85 inci. Sungguhpun begitu, ia masih membawakan teknologi yang sama iaitu menyokong pemproses 4K HDR Processor X1 Extreme, TRILUMINOS Display, 4K X-Reality PRO, HDR 10, Hybrid Log-Gamma, Dolby Vision, dan juga dilengkapi dengan fungsi Android TV.

Bagi memastikan paparan yang lebih baik, siri X9000F turut disediakan dengan teknologi X-tended Dynamic Range PRO bagi memperbaiki paparan kandungan HDR dan bukan HDR dengan meningkatkan atau mengurangkan tahap pencahayaan bagi setiap zon tertentu pada skrin. Manakala sokongan X-Motion Clarity pula merupakan teknologi yang mampu mengurangkan efek kabur ketika adegan yang pantas dipaparkan pada skrin. Ia turut didatangkan sekali dengan soundbar yang dilengkapi dengan keupayaan Dolby Atmos.


Reviu Eksklusif: 10 Ciri-Ciri Menarik vivo X21

Semakin berkembangnya teknologi hari ini, semakin berteknologi telefon pintar yang dihasilkan! Salah satunya adalah vivo X21 yang menjadi bualan hangat apabila menjadi di antara telefon terawal diperkenalkan hadir dengan sokongan cap jari dalam paparan (In-Display Fingerprint Scanning). Menawarkan paparan skrin dengan nisbah 19:9, vivo turut menyediakan teknologi penggambaran dwi-kamera dengan beberapa ciri-ciri menarik! Ingin mengetahui apakah keistimewaan yang ditonjolkan pada telefon pintar ini, lihat ringkasan yang disediakan ini.

01 Pengimbasan Cap Jari Dalam Paparan

vivo X21 adalah antara model terawal yang hadir dengan teknologi biometrik baharu iaitu sistem pengimbas cap jari dalam paparan (In-Display Fingerprint Scanning), selain pengecaman wajah yang dikenali sebagai AI Face Access. Ia mampu membuka peranti lebih pantas hanya 0.1 saat sahaja.

Ini bukanlah peranti dwi-kamera pertama keluaran vivo kerana sebelum ini, vivo pernah hadir dengan peranti dwi-kamera pada model V9. Menawarkan lensa beresolusi 24MP + 15MP dengan sokongan PDAF, ini mampu menghasilkan gambar yang lebih cerah dengan dinamik warna yang lebih baik walaupun dalam pencahayaan rendah.

Sokongan teknologi AI Face Beauty pada kamera swafoto X21 dilihat sebagai perintis swafoto yang sempurna. Ia mampu mengesan jantina, umur, warna kulit dan tekstur serta persekitaran pencahayaan yang mampu memberikan pengalaman berswafoto yang lebih sempurna dan semula jadi kepada kaki swafoto.

Bagi memberi lebih keseronokan semasa mengambil gambar, telefon pintar ini telah hadir dengan pelekat AR yang menarik untuk digunakan. Pengguna boleh memilih pelekat yang disukai sebelum mengambil gambar menggunakan kamera utama ataupun swafoto.

Bagi mengelakkan pelbagai gangguan semasa bermain permainan mudah alih, X21 dilengkapi dengan ciri yang dipanggil AI Game Mode. Mod ini akan diaktifkan sebaik pengguna membuka permainan, dalam masa sama akan menyekat sebarang mesej dan panggilan yang masuk. Ia bermakna pengguna masih menerima panggilan dan mesej, tetapi diletakkan sebagai notifikasi latar belakang.

AI Smart Engine akan mempelajari corak penggunaan anda dan secara automatik akan memastikan pengalaman penggunaan yang optimum. Ini bermakna ia mampu menjangka apa yang anda ingin lakukan dan dalam masa yang sama menjanjikan bukaan aplikasi 20% lebih pantas.

Sebelum ini, vivo V9 menggunakan skrin bersaiz 6.3 inci tetapi berbeza pula dengan X21 yang menampilkan paparan berukuran 6.28 inci Super AMOLED. Masih mengekalkan nisbah 19:9, telefon pintar ini hadir dengan rekaan nisbah skrin-ke-kerangka 90.3% bersama bezel-less 1.66mm yang masih sesuai dipegang dengan sebelah tangan.

vivo X21 adalah sebuah telefon pintar yang tidak hanya memfokuskan kepada fungsi multimedia sahaja, tetapi sesuai kepada mereka yang mementingkan prestasi sesebuah peranti. Dibekalkan dengan RAM 6GB dan storan 128GB, telefon pintar ini telah dikuasakan oleh Snapdragon 660 berkelajuan Octa Core 2.2GHz serta dioperasikan oleh Android 8.1 Oreo.

Selain menitik beratkan fungsi penggambaran, vivo juga masih memberi perhatian buat penggemar muzik. Telefon pintar ini dilengkapi dengan cip audio berteknologi Hi-Fi AK4376A yang mampu menghasilkan audio yang kedengaran lantang serta sedap didengar. Malah, kehadiran teknologi Deepfield pula dapat meningktkan vokal dan menguatkan bass apabila berada dipersekitaran bising.

Ciri ini sangat menarik kerana ia memudahkan anda melihat informasi penting seperti masa, tarikh dan notifikasi dengan lebih pantas dan senang kerana apabila fungsi ini diaktifkan, paparan akan sentiasa aktif memaparkan data tersebut. Di samping memaparkan masa, pengguna juga boleh melihat peratus bateri yang tinggal.


iPhone 7 Black Diamond Edisi Mewah Dijual Pada Harga 2 Juta?!

Gresso yang sememangnya terkenal dengan pengeluaran smartphone mewah edisi terhad terutamanya dari jenama Apple. Hari ini, Gresso telah memperkenalkan iPhone 7 Black Diamond yang dijual pada harga USD 500,000 (kira-kira RM 2.06 Juta) sebuah bagi model 256GB.

Peranti edisi terhad ini hanya dijual sebanyak tiga unit sahaja di seluruh dunia. Istimewanya, kerangka iPhone 7 edisi terhad ini telah digantikan dengan titanium bertahtakan sebanyak 1450 berlian hitam. EarPods yang disertakan turut bertahtakan sebanyak 30 berlian hitam. Akhir sekali, logo Gresso yang diperbuat daripada emas 18 karat diletakkan pada panel belakang.

Sekiranya peranti ini di luar kemampuan anda, Gresso akan menghasilkan edisi lebih mampu milik dengan kerangka titanium dan saduran emas yang dijual pada harga bermula USD 3000 (kira-kira RM 12,366) sehingga USD 5000 (kira-kira RM 20,610) sebuah, dan hanya 999 unit sahaja dijual di seluruh dunia. Kepada yang berminat untuk membeli peranti mewah ini, anda boleh membuat tempahan di laman Gresso.


realme C11 Kini Tampil Dengan Varian Baharu – Hadir Dengan 3GB + 32GB & Dijual Pada Harga RM479!!

Bagi peminat realme, korang mesti teruja apabila realme Malaysia kini memperkenalkan varian terbaharu realme C11 yang mana kini ia tersedia dengan varian 3GB + 32GB dan dijual pada harga RM479!

Peranti ini boleh dibeli di realme offline store pada 15 Ogos dan ia akan terseida di realme Lazada Oficial Store bermula 28 Ogos. Menariknya, pada pembeli yang membeli pada hari tersebut akan mendapat realme Buds 2.

Bagi mendapatkan maklumat lanjut, anda boleh melayari laman Facebook atau instagram @realmemalaysia.


Kempen DigiWED Dari Digi Untuk Wanita Malaysia

DiGi telah melancarkan kempen untuk menyemai budaya penggunaan teknologi di kalangan wanita Malaysia. Dikenali dengan DigiWED (Digi Wanita Era Digital), kempen itu mendapat kerjasama dan sokongan dari Kementerian Komunikasi Dan Multimedia, Suruhanjaya Komunikasi dan Multimedia Malaysia dan National Council of Women’s Organisations.

Antara initipati program ini adalah peluang berkongsi dan mempelajari cara-cara mengintegrasikan teknologi di dalam kehidupan seharian wanita Malaysia. Langkah ini dianggap penting kerana ia mampu mempertingkatkan pengetahuan dan memperkasakan hak wanita di negara ini. Selain itu program ini diharap dapat membantu para wanita meningkatkan mutu hidup dan pendapatan dengan membuka peluang perniagaan atas talian.


ASUS ROG Mothership, ROG Glacier Blue & ROG Huracan G21 Tiba Di Malaysia – Harga Bermula RM3,899

ASUS Republic of Gamers (ROG) hari ini mengumumkan kemaskini terbaru untuk produk gaming keluaran mereka bagi Q3 2019 dan seterusnya. Barisan baharu ini diikuti dengan pengenalan ROG Mothership GZ700GX, ROG Huracan G21 dan tambahan warna baharu, Glacier Blue untuk model Zephyrus S GX502 serta Strix G G531.

ROG Mothership GZ700GX boleh menjadi pengganti desktop masa hadapan. Tampil cukup berbeza dengan yang lain, ROG Mothership GZ700GX merupakan peranti gabungan laptop dan komputer terbina dalam satu – boleh didirikan bertujuan memberikan sistem penyejukan akses tanpa had kepada aliran udara. Keyboard juga boleh dipisahkan daripada ‘body’ dan dilipat bagi menjimatkan ruang.

Selain itu, ia juga boleh disambungkan secara berwayar atau tidak mengikut situasi. ROG Mothership GZ700GX didatangkan dengan GeForce RTX 2080 dan dilengkapi memori 6GB DDR4. Untuk paparan, ia hadir dengan 17.3 inci FHD (1920 x 1080) dengan kadar segar semula 144Hz. Lebih menarik, enjin dalam dikuasakan oleh pemproses Intel Core i9.

Bagi memastikan prestasi permainan terbaik, ROG Huracan G21 dikuasai oleh pemproses Intel Core i9 generasi ke-9 dan grafik NVIDIA GeForce RTX 2080, 8GB. Ia juga dilengkapi storan sehingga 512GB M.2 NVMe PCIe® 3.0 x4 SSD dan 2TB HDD; HDD 2TB. Selain itu, teknologi Intel Optane turut tersedia – membolehkan prestasi seperti SSD dari HDD besar, mempercepatkan prestasi sistem secara keseluruhan.

Tambahan Warna Baharu Zephyrus S GX502 & Strix G G531 – Glacier Blue

Bagi memberi lebih banyak pilihan kepada pengguna, ASUS kini memperkenalkan tambahan warna baharu untuk model Zephyrus S GX502 & Strix G G531 iaitu Glacier Blue.

Warna baharu ini diilhamkan daripada keindahan musim sejuk sekaligus dilihat sebagai warna menenangkan. Dihiasi kilauan perak menjadikan penampilannya lebih sempurna.


realme 7 Pro Special Edition Horizon Orang Bakal Hadir Mulai 28 Oktober!! – Dijual Pada Harga RM1499!!

realme 7 Pro telah pun dirasmikan bulan lalu dan kini realme bakal memperkenallkan perantii terbaharunya yang dikenali sebagai realme 7 Pro Special Edition Horizon Orange.

Warna peranti ini adalah insipiras daripada matahari terbit dan ia turut menimplimentasikan split design.

Peranti ini tu dihadirkan dengan 65W SUperDart Charge dengan kapasiti bateri adalah 4500mAh yang boleh mengecas penuh dalam masa 34 minit sahaja. Kamera utama dilengkapi dengan SONY 64MP Quad Camera dan disertakan dengan skrin 6.4″ Super AMOLED.

realme 7 Pro Special Edition ini bakal tersedia mulai 28 Oktober jam 12 pagi di realme’s official store di Shopee.  Bagi mendapatkan maklumat lanjut, layari laman Facebook realme atau Instagram @realmemalaysia .


CES 2020 : HONOR Rangkul Pelbagai Anugerah – Dinobatkan Sebagai Jenama Terbaik Global!

HONOR berjaya meraih pelbagai anugerah pada acara CES 2020 – Kejayaan ini secara tidak langsung membuktikan bahawa HONOR berupaya menghasilkan produk yang terbaik dengan prestasi pernigaan yang mantap.

HONOR MagicWatch 2 telah dianugerahkan sebagai Best of CES 2020 oleh barisan media utama peringkat antarabangsa seperti Android Headlines, PocketNow dan Ubergizmo. Seterusnya, HONOR Band 5 pula dinobatkan sebagai CES 2020 Spotlight Award oleh Android Authority dan menjadi salah satu pilihan utama di CES pada tahun ini.

Dalam pada itu, HONOR juga telah dinobatkan sebagai “Top 15 Global Smartphone Brand of the Year” dan “Global 5G Smartphone Innovation Breakthrough Brand” oleh IDG – terima kasih kepada inovasi perintisnya dalam arena 5G!

Pada tahun 2019, HONOR telah menyaksikan pertumbuhan hebat di pasaran luar negara – di mana berjaya mencapai peningkatan 21% YoY dalam penghantaran peranti pintar pada suku pertama. Disokong oleh strategi 1 + 8 + N IoT, HONOR juga berjaya mencatatkan peningkatakn sebanyak 1333% YoY dalam penghantaran barang-barang wearable pada tempoh yang sama. Di Rusia , HONOR telah mencapai sebanyak 25% dalam bahagian pasaran.

HONOR akan terus terus berdedikasi dalam mencipta teknologi perintis pada masa akan datang. Tunggu lebih banyak kejutan daripada HONOR dan kekal bersama eRing untuk lebih info lanjut.


Nokia 2 Tidak Akan Menerima Kemaskini Android 9

HMD Global yang menguruskan jenama peranti terkenal Nokia telah mengumumkan bahawa kemas kini kepada Android Pie bagi model Nokia 2 tidak dapat dilakukan ekoran beberapa halangan teknikal.

Maklumat ini telah dikongsikan dalam satu forum komuniti rasmi. Menurut mereka, Nokia 2 tidak akan menerima kemas kini Android 9 kerana kegagalan peranti ini melepasi tahap penggunaan yang optimum.

Nokia 2 ini menggunakan Android Go dan disebabkan ia merupakan pemproses kelas asas, maka ia tidak mampu menyokong Android 9. Walaubagaimanapun, kemaskini ke Android 8.1 Orea di berikan kepada Nokia 2 pada Mac lalu sebagai alternatif.


Cepat! Cepat! Promosi Terhad Pendaftaran Webe!

Sebelum ni korang semua kena menjadi pelanggan sedia ada TM ataupun memiliki peranti khas yang tersenarai di dalam laman Webe bagi menikmati pelan data, panggilan dan SMS tanpa had yang kami rasa antara yang power di Malaysia. Bagi mereka yang hari itu berputih mata kerana tidak dapat mendaftar, ini adalah peluang istimewa anda, tapi korang kena cepat!

Promosi #webenow ini dibuka bagi semua yang berminat dengan pelan yang ditawarkan webe, korang akan menikmati penjimatan sehingga RM 120, tidak kira jika korang bukan pengguna sedia ada TM ataupun tidak memiliki peranti yang tersenarai dengan Webe. Dengan pakej RM 79 sebulan, korang akan menikmati data Internet, panggilan dan SMS, semuanya TANPA HAD!


Qualcomm Perkenal Tiga Cipset Baharu Dengan Sokongan 5G – Snapdragon 865, 765 & 765G

Qualcomm kini terus melangkah ke hadapan apabila secara rasminya memperkenalkan tiga chipset baharu menerusi kemunculan Snapdragon 865, 765 & 765G. Ketiga tiga chipset ini diselitkan dengan sokongan rangkaian 5G untuk pengalaman lebih baik.

Berbeza dengan pendahulunya, Snapdragon 865 dilihat menerima peningkatan ketara – dibina dengan cip lapan teras (7nm) TSMC. Ia diintegrasikan dengan model 5G secara terbina daripada Snapdragon X55 dan dipadankan dengan GPU baharu Adreno 650. GPU ini dikatakan 25% lebih berkuasa berbanding GPU Adreno 640.

Untuk cip pemproses Snapdragon 765 dan 765G pula, lebih berfokuskan kepada smartphone kelas pertengahan dengan sokongan 5G – ia diintegrasikan dengan model 5G secara terbina daripada Snapdragon X52 yang memberikan kelajuan muat turun sehingga 3.5GBps dan muat naik sehingga 1.65Gbps. Ia dibina dengan cip lapan teras (7nm) Samsung EUV. Tidak ketinggalan, sokongan AI pada kedua-duanya dikatakan menerima peningkatan lebih baik dengan teknologi Snapdragon Elite Gaming.


Janna Nick, Duta Terbaru Untuk vivo V7/V7+

vivo Malaysia bakal melancarkan telefon pintar V7/V7+ di pasaran Malaysia pada 26 September ini. Nampaknya mereka ingin mengukuhkan lagi pasaran dengan menampilkan duta terbaru, yang sebelum ini menampilkan penyanyi nombor satu negara iaitu Dato’ Siti Nurhaliza. Duta yang menjadi tanda tanya sebelum ini adalah Janna Nick, pelakon terkenal yang telah merangkul Anugerah Pelakon TV Paling Popular dan juga pelakon utama adaptasi drama Coffee Prince.

Selain pelakon, gadis campuran Melayu, Cina dan Pakistan ini juga seorang penyanyi dan gemar melakukan sukan lasak. Nampaknya langkah pemasaran yang diambil vivo ini agak strategik bagi meningkatkan lagi penjualan peranti keluaran mereka.

Vivo V7/V7+ adalah sebuah telefon pintar pertama vivo yang mempertaruhkan penggambaran swafoto beresolusi 24 Megapiksel. Nantikan pengumuman rasmi bagi model vivo V7/V7+ di Facebook vivo Malaysia.


Razer Phone – 5.7” 120Hz Ultramotion, 8GB RAM, 4,000mAh

Khabar angin yang tersebar beberapa bulan lalu akhirnya menjadi kenyataan apabila Razer sebuah syarikat yang terkenal dengan penghasilan peralatan gaming hari ini melancarkan sebuah telefon pintar pertamanya yang diberi nama Razer Phone.

Kerangka badan peranti ini dibina berasaskan aluminium dan ia dipadankan bersama skrin bersaiz 5.7 inci QHD dengan paparan kadar segar semula 120Hz Ultramotion. Di samping itu, sistem audio turut dimuatkan dengan dwi speaker berteknologi Dolby Atmos malah disahkan oleh THX – telefon pintar pertama di dunia seumpanya menawarkan amp di setiap satu speaker.

Razer Phone yang dicipta khusus untuk gaming dikuasakan oleh cip pemproses Qualcomm Snapdragon 835 dan RAM setinggi 8GB lantas prestasinya tidak perlu diragukan lagi. Dioperasikan dengan Android 7.1.1 Nougat, peranti ini menyediakan antaramuka Nova Launcher Prime Razer Edition bersama-sama.

Peranti yang berbadan kotak ini menempatkan sensor kamera 8 Megapiksel f/2.0 di depan sementara, di bahagian belakang menampilkan gabungan dwi kamera 12 Megapiksel f/1.75 dan 13 Megapiksel f/2.6 dengan 2x lensa zum. Manakala, posisi pengimbas cap jari bukan di depan ataupun di belakang tetapi terletak di butang power di sebelah kanan peranti.

Selain itu, ruangan storan 64GB yang tersedia juga boleh diperluaskan melalui kad microSD serta ia disaratkan dengan bateri sebesar 4,000mAh. Proses pengecasan juga lebih pantas dengan adanya Quick Charge 4.0+. Apa yang menarik, mengisi bateri daripada 0 hingga 85% , hanya mengambil masa satu jam sahaja.

Bagi anda yang ingin mendengar muzik secara sendirian, harap maklum Razer Phone tidak menyediakan bicu audio 3.5mm dan ia tidak menyokong fungsi kalis air. Telefon pintar canggih ini akan dijual di AS dan Kanada bermula pertengahan November depan dengan tanda harga $699 (lebih kurang RM2,956) seunit.


Honor 10 Akan Buat Penampilan Pertama Di London Tidak Lama Lagi

Akhir-akhir ini khabar angin mengatakan Honor akan melancarkan sebuah telefon kelas induk nampaknya benar-benar akan berlaku. Jadi, dengan kongsian imej acah daripada pihak Honor hari ini, Honor 10 akan dilancarkan di kota London pada 15 Mei depan.

Bersama-sama itu, Honor Malaysia hari ini mengajak para peminatnya untuk sertai pertandingan yang mana pemenang bertuah akan diterbangkan ke London untuk menyaksikan acara pelancaran peranti tersebut. Caranya mudah sahaja dengan mengikuti langkah-langkah dibawah:

Bagi mendapatkan maklumat lanjut,mengenai peraduan, anda boleh layari Facebook Honor Malaysia.


Platform DLT Tanla yang dibangunkan oleh Trubloq menguatkuasakan peraturan TRAI

– Trubloq memberi kuasa kepada pelanggan dan membolehkan perusahaan menyekat panggilan dan mesej spam

HYDERABAD, India, 12 Mac 2021 /PRNewswire/ — Tanla Platforms Limited mengatakan hari ini bahawa syarikatnya menyokong perusahaan dalam memenuhi keperluan TCCCPR untuk mendaftarkan templat kandungan dengan pengawal selia telekomunikasi bagi memastikan aliran komunikasi komersial yang lancar antara perniagaan dengan pelanggan mereka. Trubloq merupakan sebuah rangkaian berasaskan rantaian blok Tanla yang dibina untuk menyelesaikan komunikasi komersial yang tidak diminta berlandaskan peraturan keutamaan pelanggan komunikasi komersial telekom (TCCPR) TRAI. SMS dan OTP yang dihantar oleh perusahaan akan diperiksa dengan membandingkannya dengan templat yang telah mereka daftarkan pada platform rantaian blok ini.

Trubloq menguatkuasakan keperluan kawal selia dengan memberi kuasa kepada pelanggan dan membolehkan perusahaan serta pengawal selia menyekat ancaman panggilan dan mesej spam. Pelanggan boleh memiliki, mengawal dan menguruskan komunikasi komersial yang ditujukan kepada mereka, melindungi diri mereka daripada SMS dan panggilan palsu. Perusahaan yang telah mendaftarkan templat kandungan mewujudkan suatu ekosistem yang dipercayai dengan memastikan bahawa kesemua komunikasi komersial kepada pelanggan adalah selamat daripada penipuan dan dihantar tepat pada masanya tanpa sebarang kelewatan.

Uday Reddy, Pengerusi & Ketua Pegawai Eksekutif Tanla Platforms Limited berkata, “Trubloq Tanla dibangunkan agar perusahaan dapat memperkayakan pengalaman pelanggan dan mewujudkan ekosistem yang dipercayai dalam komunikasi komersial. Untuk tujuan ini, Tanla komited untuk menyokong semua perusahaan bagi memastikan penerimaan yang pantas dan pematuhan terhadap peraturan yang dinyatakan.”

“Tanla menyokong perusahaan untuk mematuhi keperluan TCCPR dengan pendaftaran templat kandungan mereka bagi kegunaan komunikasi komersial. Pasukan sokongan pelanggan, teknologi dan kepemimpinan Tanla merupakan pelanggan setia dan telah bekerjasama dengan mereka sepanjang masa untuk memastikan protokol kawal selia dipenuhi dalam tempoh tujuh hari lanjutan seperti yang diberikan oleh TRAI,” Uday Reddy menambah.

Trubloq telah dilancarkan secara komersial pada bulan September 2020 sebagai bertindak balas terhadap permintaan Penguatkuasa Kawal Selia Telekomunikasi di India untuk mengatasi masalah komunikasi komersial yang meluas dan melindungi maklumat pengguna serta integriti sektor telekomunikasi. Sejak pelancarannya, platform ini beroperasi dengan kecekapan penuh. Tanla telah berjaya menarik lebih 34,000 perusahaan dan platform DLT tersebut kini memproses sekitar 70% trafik A2P di India, menambah lebih 1 bilion interaksi dalam masa sehari baru-baru ini.

TanlaPlatforms Limited (NSE:TANLA; BSE:532790) mengubah cara dunia bekerjasama dan berkomunikasi melalui penyelesaian Platform Komunikasi sebagai Perkhidmatan (CPaaS) yang inovatif. Ditubuhkan pada tahun 1999, ia merupakan syarikat pertama yang membangun dan menggunakan A2P SMSC di India. Kini, sebagai salah satu penyedia CPaaS terbesar di dunia, Tanla memproses lebih 800 bilion interaksi setiap tahun dan kira-kira 70% daripada trafik SMS A2P di India diproses melalui platform lejar teragih-Trubloq yang menjadikannya sebagai suatu set tatacara Rantaian Blok terbesar di dunia. Tanla memberi khidmat kepada lebih satu bilion manusia dengan membawa pesanan kritikal untuk misi yang memenuhi keperluan perusahaan terbesar di dunia. Tanla Platforms Limited beribu pejabat di Hyderabad, India dan sedang meluaskan kehadirannya di seluruh dunia.

Keywords: Banking/Financial Service Computer Software Computer/Electronics High Tech Security Feature News Releases Blockchain Financial Technology


Dapatkan Realme 2 Pro pada harga bermula Dari RM799 Di Shopee

Bersempena dengan Tahun Baru Cina yang bakal menjelang, Shopee telah menawarkan promosi kepada pembeli bagi telefon Realme 2 Pro yang dijual pada harga bermula dari RM799 (Harga asal RM849).

Bagi peranti ini, promosi akan berlangsung pada esok iaitu 16 Januari 2019 pada jam 9 pagi.

Peranti yang menarik ini disertakan dengan pemproses Qualcom Snapdragon 660 AIE, 6.3 inci dewdrop paparan penuh. Ia turut disertakan dengan pilihan versi storan iaitu 4 + 64GB / 6 + 64GB / 8 + 128GB.

Bagi mendapatkan maklumat lanjut, anda boleh melayari laman sesawang Shopee.


Xiaomi Mi A1 Akan Masuk Malaysia Akhir September Ini Tanpa MIUI

Beberapa hari lalu, Xiaomi telah melancarkan telefon pintar terbaru mereka dengan kehadiran dwi kamera di belakang di pasaran India. Menariknya, peranti ini bukanlah menggunakan antaramuka MIUI tetapi memilih antaramuka Android asli, iaitu Android One. Spesifikasi dalaman yang dikatakan sama dengan Xiaomi Mi 5X ini dioperasikan oleh Android 7.0 Nougat.

Percubaan ini juga meletakkan Mi Ai dengan kelengkapan set cip 14nm Snapdragon 625, RAM 4GB dan storan seluas 64GB. Paparan di depan bersaiz 5.5 inci ini juga dikatakan menjadi pilihan saiz ideal kebanyakan pengguna di dunia. Kamera belakang yang menerima dwi kamera 12 Megapiksel zoom optikal ini adalah sama diguna pakai pada model Xiaomi Mi6.

Di belakang peranti ini juga telah dilabelkan “Android One” menunjukkan Xiaomi meminjam nama Google untuk strategi penjualan. Bagaimanapun, disebalik label berkenaan terdapat sebuah bateri berkapasiti 3,080mAh yang menyokong pengecasan pantas. Peranti ini juga dijanjikan kemas kini Android Oreo selewat-lewatnya akhir tahun ini. Menariknya, Xiaomi Mi A1 juga dikhabarkan antara yang terawal akan menerima Android P tahun hadapan.

Buat masa ini Xiaomi Mi A1 dijual di pasaran India pada harga INR14,999 (sekitar RM988) dengan pilihan warna Hitam, Emas, dan Merah jambu. Sementara, Malaysia dan negara Asia yang lain akan mula diterima mulai 12 September depan.


Peruncit Dalam Talian Global SHEIN Umum SHEIN TOGETHER Tampilkan Persembahan Penghibur Utama Oleh Katy Perry Dan Lil Nas X

Acara Maya Beri Manfaat kepada COVID-19 Solidarity Response Fund Untuk WHO Dilaksanakan Oleh United Nations Foundation

LOS ANGELES, 5 Mei 2020 /PRNewswire/ — E-peruncit global yang terkemuka dalam industri SHEIN mengumumkan festival hiburan digital yang pertama seumpamanya oleh jenama ini, SHEIN Together, pada 9 Mei 2020. Acara digital selama empat jam SHEIN Together akan distrim melalui aplikasi percuma SHEIN dan akan membantu untuk menyokong dan meningkatkan kesedaran serta sumbangan bagi memberi manfaat kepada COVID-19 Solidarity Response Fund untuk Pertubuhan Kesihatan Sedunia (WHO) – dilaksanakan oleh United Nations Foundation.

COVID-19 Solidarity Response Fund untuk WHO ialah satu-satunya cara individu, syarikat, yayasan dan organisasi lain di seluruh dunia boleh menyokong secara langsung usaha global WHO untuk membantu negara-negara mencegah, mengesan dan bertindak balas kepada pandemik COVID-19. Dana ini juga menyokong usaha kedua-dua rakan kongsi, UNICEF dan Coalition for Epidemic Preparedness Innovations (CEPI).

Pameran maya yang unik tersebut bermula pada hari Sabtu, 9 Mei jam 1 petang PT dan akan dipenuhi dengan persembahan muzik eksklusif, segmen selebriti, penampilan pempengaruh istimewa dan tetamu TikTok. Dihoskan oleh pengacara “The Rundown” E! News Erin Lim, penonton akan dapat menyaksikan tutorial kecantikan oleh Chrisspy, sesi penggayaan di rumah oleh jurugaya selebriti Maeve Reilly dan Karla Welch, serta banyak kejutan!

PERSEMBAHAN OLEH:KATY PERRYLIL NAS XRITA ORA    |    DOJA CAT

TETAMU ISTIMEWA:HAILEY BIEBERYARA SHAHIDI MADELAINE PETSCH STORM REIDVANESSA MORGANLELE PONSTYLER CAMERONKIMBERLY LOAIZASOFIA WYLIE

SHEIN komited untuk menyumbang sebanyak $100K untuk dana tersebut yang mana penonton juga dapat mengambil bahagian dengan membeli koleksi kemeja-T #SHEINtogether edisi terhad yang mana 100% daripada hasil kutipan akan disumbangkan kepada UN Foundation untuk COVID-19 Solidarity Response Fund untuk WHO. Kemeja-T #SHEINtogether akan dijual pada harga $10.00 USD dan sedia dibeli bermula pada 4 Mei 2020 di www.shein.com. Di samping itu, penonton juga boleh menyumbang melalui pautan derma pada aplikasi tersebut dan semua dana akan disumbangkan bagi menyokong dana tersebut.

“Sebagai jenama global, kami sedia maklum bahawa krisis ini telah menjejaskan semua komuniti kami, pengguna dan keluarga mereka dan kami tidak boleh duduk diam dan tidak membantu,” kata Molly Miao, Pengasas Bersama SHEIN. “Selain daripada usaha kami dengan menyumbang pelitup muka kepada mereka di barisan hadapan di peringkat antarabangsa, kami juga ingin memastikan agar penonton kami memahami kepentingan menyokong usaha ini dan atas sebab inilah kami mengemukakan idea untuk mengehoskan SHEIN Together.”

Muat turun aplikasi pada iPhone atau Android di Apple App Store atau kunjungi www.shein.com untuk butiran lanjut.

Latar Belakang SHEIN Together:SHEIN Together ialah pameran hiburan maya bagi memberi manfaat kepada COVID-19 Solidarity Response Fund untuk WHO – dilaksanakan oleh United Nations Foundation. Dihoskan oleh pengacara “The Rundown” E! News Erin Lim, siaran yang distrim tersebut menampilkan persembahan muzik yang eksklusif oleh Katy Perry, Lil Nas X, Rita Ora dan Doja Cat. Segmen selebriti, pempengaruh istimewa dan penampilkan TikTok oleh Hailey Bieber, Yara Shahidi, Madelaine Petsch, Storm Reid, Vanessa Morgan, Lele Pons, Tyler Cameron dan ramai lagi. SHEIN Together akan disiarkan secara eksklusif melalui aplikasi SHEIN yang sedia dimuat turun untuk iPhone dan Android pada 9 Mei 2020 jam 1 petang PT.

Latar Belakang SHEIN:Ditubuhkan pada tahun 2008, SHEIN ialah e-peruncit fesyen-pantas dengan rangkaian global mencakupi 220 negara dan wilayah. Di SHEIN, kami meletakkan nilai premium bukan pada pakaian kami, tetapi pada pilihan. Atas sebab inilah kami menyediakan 500 barangan fesyen baharu pada setiap hari, memanjakan pelanggan kami dengan pilihan rambang mata pakaian wanita mengikut trend yang boleh dicampurkan dan dipadankan bagi menggembirakan hati mereka. Kami melakukan usaha ini kerana kami percaya bahawa pakaian yang dipakai oleh kita mencerminkan personaliti kita dan kami ingin memperkasa wanita hari ini bagi meneroka dan mengekspresikan keperibadian mereka. Dengan begitu banyak pilihan yang kami sediakan, pelanggan kami boleh menghasilkan secara terperinci penampilan sempurna yang mencerminkan keperibadian mereka. Ringkasnya, kami membantu anda menyerlahkan diri anda.

Untuk mengetahui lebih lanjut mengenai SHEIN, ikuti kami di shein.com, instagram.com/shein dan youtube.com/shein.

Latar Belakang UN Foundation:UN Foundation menghimpunkan idea, orang ramai dan sumber bagi membantu Pertubuhan Bangsa-Bangsa Bersatu mendorong kemajuan global dan menangani masalah segera. Ciri utama kami adalah untuk berkolaborasi demi perubahan yang berkekalan dan menginovasi bagi menangani cabaran terbesar umat manusia. Ketahui lebih lanjut di www.unfoundation.org

Keywords:  Computer/Electronics Electronic Commerce Entertainment Fashion Household/Consumer/Cosmetics Music Retail Not for profit Future Events


Wanita Australia Melecur Berpunca Dari iPhone 7

Melanie Tan Pelaez bangun dari tidur dengan rasa sakit yang mencucuk-cucuk di lengannya. Beliau secara tidak sengaja telah tertidur dengan lengannya berada di atas iPhone 7 yang sedang dicas. Kecuaian tersebut menyebabkan sebahagian lengannya melecur dan berparut.

Walaupun boleh dikatakan ia berpunca dari kecuaian pemilik peranti, kami berpendapat tidak sepatutnya sesebuah peranti itu menjadi panas sehingga menyebabkan kecederaan kepada manusia. Kebiasaannya, peranti elektronik mempunyai sistem keselamatan yang membolehkan peranti memadamkan sendiri segala operasi sekiranya ia menjadi terlalu panas.

Melanie berkata Apple telah pun menghubungi beliau dan menawarkan peranti gantian, namun beliau telah menolak kerana tidak lagi percaya akan keselamatan peranti tersebut. Pesan kami adalah praktikkan tabiat mengecas yang baik, elakkan meletak peranti di atas katil, bantal atau mana-mana tempat bukan konduktor haba yang baik.